Xəbərlərin siyahısı: 22.09.2020 » Avrasiya.Net\nİraq Türkməneli Partiyasının başqanı, İraq Türkmənlərinin lideri Riyaz Sarıkahya son günlər ermənilərin hücumlarının artması, işğal olunan Qarabağda Suriya, Livandan gətirilən, eləcə də PKK terrorçularınıb təlimləri ilə bağlı bəyanat yayıb.\nAvrasiya.net versus.az-a istinadən xəbər verir ki, Bəyanatda deyilir:\n“Tarixi Azərbaycan torpaqlarını işğal edən ermənilər yenidən qardaşlarımıza qarşı müharibə çağırışları edirlər. Bunun sübutu Suriyadan, livandan olan terrorçular, eləcə də PKK terrorçularının Qarabağda keçirdikləri təlimlərdir. Biz İraq türkləri, İraq Türkməneli Partiyası olaraq, dünyanın gözü qarşısında Qarabağı terror yuvasına, terror qruplaşmasına çevirən Ermənistanın Azərbaycana qarşı soyqırım siyasətini, Azərbaycan torpaqlarını işğal faktıni qətiyyətlə qınayırıq. Terror qruplaşmalarını bir an öncə Azərbayca ərazilərindən geri çəkməyi tələb edirik.\nİraq Türkməneli Partiyası olaraq bəyan edirik ki, bu gün bütün İraq Türkmənləri Azərbaycanın yanındadır. Azərbaycan Ordusunun Qarabağı düşməndən azad etmək gücündə olduğunu bilirik. Türkmən insanları, Türkmən oğulları Azərbaycandan çavab gözləyir. Biz hamımız bir nəfər kimi Azərbaycan torpaqlarının, Qarabağın işğalı üçün döyüşməyə və şəhid olmağa hazırıq. Ora bizim atalarımızın, babalarımızın vətənidir. Azərbaycan adlı vətən, torpaq uğruna çan vermək şərəfdir. Təki vətən sağ olsun”.\nRiyaz Sarıkahya onu da xüsusi olaraq vurğulayıb ki, bu gün Xocalı soyqırımına görə beynəlxalq tribunal qarşısında cavab verməli olan olan Ermənistan və onun terrorçu rəhbərləri öz sahiblərinə arxalanaraq yenidən müharibəyə hazırlaşırlar:\n“Şox təəssüf ki, bu gün dünyanı bir qrup güc və ikili standartlar idarə edir. Əgər belə olmasaydı, ermənistan və onun terrorçu rəhbərləri Xocalı soyqırımına görə beynəlxalq tribunal qarşısına çıxarılardılar. Düzdür, Xocalıda vəhşicəsinə qətl edilən, diri diri torpağa basdırılan, başı kəsilən, dərisi soyulan, gözləri çıxarılan insanlarımızın, süngüyə keçirilən körpələrimizin qatillərinin cəzası hələ bu dünyada yoxdur. Ölüm hökmü belə, o cəlladlar üçün bir mükafat olardı”.\nRiyaz Sarıkahya bir daha bildirib ki, İraq türkmənləri Qarabağın işğaldan azad olunması üçün hazırdır:\n“Kərkük bizim üçün nədirsə, Qarabağ da odur. Günü bu gün Qarabağın azadlığı, torpaqlarımızın geri qaytarılması üçün Azərbaycana yola çıxmağa hazırıq. Təəssüf ki, 30 ilə yaxın bir müddətdə yuxarıda da qeyd etdiyim kimi İnsan hüquqlarından, ərazi bütövlüyündən danışan beynəlxalq təşkilatlar bu vəziyyətə sadəcə seyriçi qaldılar, Azərbaycan torpaqlarının işğalı faktına göz yumdular”.\nBəyanatının sonunda İraq Türklərinin lideri Riyaz Sarıkahya, dünən Tovuzda ermənilərin hücumu nəticəsində şəhid olan Azərbaycan Ordusunun hərbi qulluqçusu, kiçik çavuş Məmmədov Elşənin dünyasını dəyişməsindən kədərləndiyini bildirib və ailəsinə başsağlığı verib.\n"Bütün bu sınaqlar bizim həmrəy cəmiyyət olaraq formalaşdığımızı və yumruq kimi sıx birləşməyə hər an hazır olduğumuzu bir daha göz önünə qoydu".\nBu sözləri Azərbaycan Braziliya Ciu-Citsu Klubu İctimai Birliyinin və Karapapak Fight Club & Promotionun prezidenti,gənc ictimai xadim Aqil Acalov Avrasiya.net-ə açıqlamasında bildirib.\nƏhatəli şəkildə onun fikirlərini təqdim edirik:\nBildiyimiz kimi son dövrlər bir sıra çətin dönəmlərdən keçməkdəyik. İstər bütün dünyanı sarsmış pandemiya olsun, istərsə cəbhədə mənfur düşmənin atəşkəsi pozması halları olsun... Ancaq bütün bu sınaqlar bizim həmrəy cəmiyyət olaraq formalaşdığımızı və yumruq kimi sıx birləşməyə hər an hazır olduğumuzu bir daha göz önünə qoydu.\nPandemiyanın iqtisadi, sosial, psixoloji gərginliklər yaratdığı zamanda bizləri “Biz birlikdə güclüyük!” şüarı altında birləşdirən ölkə başçısı İlham Əliyev və onun ən yaxın silahdaşı olan birinci vitse prezident Mehriban Əliyevanın hər zaman olduğu kimi bu dəfə də zamanında ünvanlanan çağırışları və qəbul olunmuş qərarları öz səmərəsini göstərmiş, zaman-zaman müsbət dinamikanın müşahidə olunmasına gətirib çıxarmışdır. Beləki bu dövr ərzində iqtisadi stabilliyə və dolayısı ilə əhalinin sosial rifahına mənfi təsir edəcək halların qarşısının alınması üçün bütün təşəbbüslərin səfərbər olunması yolunda mümkün addımlar atılmış, həmçinin biznesə və əhaliyə dəstəyin təmin olunması üçün Koronavirusla Mübarizəyə Dəstək Fondu yaradılmışdır.\nEyni zamanda Azərbaycan Respublikası adına Ümumdünya Səhiyyə Təşkilatına könüllü yardımlar ayrılması dünyanı cənginə almış pandemiya dönəmində dövlətimiz tərəfindən beynəlxalq həmrəyliyə qatqı olmuşdur.\nBütün bəşəriyyətin gözə görünməz düşmən - Covid-19 və onun törətməkdə olduğu və ya törədə biləcəyi fəsadlarla mübarizə apardığı bu gərgin vəziyyətdə belə mənfur ermənilər Tovuz bölgəsində atəşkəsi pozmaqla öz məkrliliyini bir daha nümayiş etdirmiş oldu. Nəticə etibarilə illərdir daim inkişafda olan keyfiyyətli ordu quruculuğu işlərinin, islahatların aparılması nəticəsində öz gücünü ildən ilə daha da artıran və bugün qüvvətinə zərrə qədər şübhə duymadığımız güclü Azərbaycan ordusu tərəfindən düşmən itkilər verərək geri çəkilmişdir.\nBiz isə bu halda xalq olaraq birliyimizi nümayiş etdirərək Ali Baş Komandanın bir əmri ilə onun “irəli” göstərişinə hazır olduğumuzu bildirdik.\nÜmumilikdə son zamanlar düşmən tərəfin atəşkəsi pozması ilə cəbhədə dəfələrlə gərginliklər yaranmışdır. Lakin biz dövlət başçısının yüksək siyasi mövqeyinə və onun uğurlu islahatlarıının nəticəsi olaraq tam gücü ilə formalaşmış ordumuzun qüvvəsinə inanaraq bundan sonra da bütün gərginlikləri geridə qoya biləcəyimizə əminlik duyur, yaxın zamanda zəfər sevinci duyacağımıza ümid edirik.\nCənab prezident İlham Əliyevin dediyi kimi “Biz birlikdə güclüyük!”.\nQahirə Universitetinin təşkil etdiyi "Şərq dilləri arasında qarşılıqlı tədqiqatlar" adlı beynəlxalq elmi konfransa təqdim olunmuş elmi məqalələr kitab şəklində çap olundu.\nAvrasiya.net xəbər verir ki, dünyanın müxtəlif ölkələrindən professorların təqdim etdiyi məqalələr arasında, Misirdə Azərbaycan diasporunun sədri tədqiqatçı-alim Seymur Nəsirovun "Ərəb dilinin yayılmasında Azərbaycan tövhələri" sərlövhəli elmi məqalə də yer almışdır.\nTədqiqatçı məqalədə ərəb dilinin inkişafında əvəzsiz xidmətləri olmuş azərbaycanlı alimlərdən geniş söhbət açmışdır.\nƏrəblərin azərbaycanlılar haqqında söylədikləri təriflərdən yazan tədqiqatçı, böyük mötəbər alim Əbu Tahir əl- Siləfi və dahi şair əl- Buhturinin Azərbaycanı mədh edən şeirlərini də qeyd etmişdir.\nƏsərlərini ərəb dilində yazmış yüzlərlə azərbaycanlı alim və ədəbiyyatşünasların olduğunu qeyd edən S. Nəsirov, orta əsrlərdə yaşamış Azərbaycanlı şair Saib bin Fərruxdan xüsusilə geniş bəhs etmişdir.\nS. Nəsirov məqalədə, Azərbaycan ilə Misir arasında tarixi və mədəni əlaqələrdən söhbət açarkən, azərbaycanlıların Misirin inkişafında əvəzsiz xidmətləri olduğunu bildirmişdir. O, VII əsrdə ərəblərin Azərbaycana ilk gəlişində Misir və Şam qəbilələrinin ölkəmizə köçdüyünü qeyd etmişdir.\nTədqiqatçı Azərbaycan dili ilə Ərəb dili arasında bağlılıqlardan bəhs edərkən, dilimizdə çoxlu sayda ərəb mənşəli sözlərin olduğunu bildirərək nümünələr də göstərmişdir.\nAzərbaycan Prezidentinin BMT tribunasından dünyaya verdiyi mesajlar Ermənistanın işğalçı-faşist mahiyyyətini bir daha ifşa etmək üçün əla fürsət oldu.\nDövlət başçımız BMT Baş Assambleyasının 75-ci sessiyası çərçivəsində BMT-nin 75 illiyinə həsr edilmiş videoformatda təşkil edilən Yüksək Səviyyəli İclasındakı çıxışında qeyd etdi ki, beynəlxalq qurumlar təcavüzkar Ermənistana qarşı daha ciddi addımlar atmalıdırlar, Ermənistana qarşı daha ciddi şərtlər qoyulmalıdır, sanksiyalar tətbiq edilməlidir.\nPrezident bunu nəyə görə vurğuladı? Çünki münaqişənin həlli istiqamətində beynəlxalq təşkilatlar tərəfindən, xüsusən də ATƏT-in Minsk qrupu tərəfindən heç bir konkret addımlar atılmır, Ermənistan tərəfi işğalçılıq siyasətinə son qoymağa məcbur edilmir. Bunu BMT də edə bilər, ATƏT də edə bilər. Lakin etmirlər, yaxud da etmək istəmirlər. Çünki ortada “ikili standartlar” siyasətinin mövcud olduğunu görürük. Dağlıq Qarabağ münaqişəsi isə bədnam “ikili standartlar” siyasətinin ən çox tətbiq edildiyi konfliktlərin siyahısında bəlkə də lap başda gəlir. Bu acı həqiqəti cənab Prezident də qatıldığı bütün nüfuzlu platformaların tribunalarından dəfələrlə qeyd edib.\nMəhz ikili yanaşmanın nəticəsidir ki, bugünləri ATƏT-in Minsk Qrupunun heç bir praktik fəaliyyətini görmürük. Minsk qrupu sanki özü özünü “offsayd” vəziyyətinə salıb. Həmsədrlər çox fəal şəkildə problemin real həlli ilə məşğul olmaq əvəzinə, nədənsə, passiv seyrçi mövqeyində qalmağa üstünlük verirlər. Hərçənd ki, Dağlıq Qarabağı və işğal olunmuş digər 7 rayonu ATƏT rəsmən Azərbaycan əraziləri kimi tanıyıb və onun borcudur ki, həmsədrlər institutunun vasitəsilə münaqişənin birbaşa həlli ilə məşğul olsun, Azərbaycanın ərazi bütövlüyünün təmin olunmasına real dəstək versin.\nLakin biz bunu görmürük. Ortada məyusluq doğuran çox ciddi bir nəticəsizlik var. Cənab Prezident də məhz bu nəticəsizliyi bir daha hər kəsin diqqətinə çatdırdı, eləcə də Ermənistanın yeni işğalçı müharibəyə hazırlaşdığını BMT qarşısında bəyan etdi. Azərbaycan Prezidenti ölkəmizin sülhsevərliyini vurğulayaraq açıq mətnlə bildirdi ki, biz məsələnin sülh yolu ilə həll edilməsini istəyirik və çalışacağıq ki, münaqişə sülh yolu ilə həll olunsun. Lakin Ermənistan tərəfi buna hazırdırmı? Deyil. Bu ölkənin təxribatçı siyasəti bütün gücüylə davam edir və bugünləri ilk növbədə məhz bu siyasətin qarşısı alınmalıdır, bizim torpaqlar qaytarılmalıdır. Əks halda, Ermənistanın faşist siyasəti nəinki bölgə üçün, həta bütövlükdə dünyanın özü üçün çox ciddi fəsadlara gətirib çıxara bilər.\nAzərbaycan Prezidenti BMT kürsüsünün verdiyi imkanlardan maksimum rasionallıqla istifadə edərək faşizmin Ermənistanda çiçəklənməsini, bu ölkənin nasizmə sadiqliyini bütün dünyanın diqqətinə çatdırmağa çalışdı. İlham Əliyev nasizmin şöhrətləndirilməsinin Ermənistanın dövlət siyasəti olduğunu diqqətə çatdırdı və bildirdi ki, “Ermənistanın rəsmi ideologiyasında “Azərbaycanofobiya” siyasəti hökm sürür. Gənc nəslə Azərbaycan xalqına nifrət aşılanır. Ermənistanın bu yaxınlarda təcavüzkar və hücum xarakterli hərbi doktrinası və milli təhlükəsizlik strategiyası qəbul edilib. Milli təhlükəsizlik strategiyasında irqçi, şovinist və “Azərbaycanofob” fikirlər əks olunub”. Dövlət başçımızın səsləndirdiyi bu fikirlər son zamanlarda işğalçı ölkəyə vurulmuş növbəti sarsıdıcı zərbə oldu. Mən inanmıram ki, Paşinyan bu cür dəmir məntiqə söykənən ittihamların qarşısına hansısa bir tutarlı əks-arqument çıxara bilər. Beləliklə, əminliklə söyləmək olar ki, Azərbaycan Prezidenti düşmənə qarşı informasiya savaşını uğurla davam etdirir.\nMüğənni Tacir Şahmalıoğlunun oğlu Şahmalı Taciroğlu avtomobil qəzasına düşüb.\nAvrasiya.net Qaynarinfo-ya istinadən xəbər verir ki, ARB televiziyasında "Heç vaxt, heç yerdə" verilişində qonaq olan Tacir Şahmalıoğlu çəkiliş zamanı oğlunun avtomobil qəzası keçirdiyini eşidib və halı pisləşib.\nÇəkiliş meydançasına təcili yardım çağırılıb.\nQeyd edək ki, ifaçının oğlunun 22 yaşı var.\nBaş Prokurorluğun Cinayət təqibindən kənar icraatlar idarəsi Nərimanov və Neftçala rayon prokurorluqları ilə birlikdə apardığı araşdırmalar nəticəsində paytaxtın Nərimanov rayonunda yerləşən “Renessans-S” MMC-nin tərkibində fəaliyyət göstərmiş “Medistyle” hospitalının və Neftçala rayonunda yerləşən “ES studio” özəl tibb mərkəzinin qanunsuz fəaliyyəti nəticəsində vətəndaşların hüquqlarına və sağlamlıqlarına xələl vurulması faktları aşkar edilib.\nBu barədə Baş Prokurorluğun mətbuat xidmətindən Avrasiya.net-ə verilən məlumatda bildirilib.\nQeyd edilib ki, aparılmış araşdırma nəticəsində həmin müəssisələr və onların vəzifəli şəxsləri barədə inzibati xəta haqqında icraatlar başlanılaraq baxılması üçün aidiyyəti üzrə məhkəmə və səlahiyyətli qurumlara göndərilmiş, onlar Azərbaycan Respublikasının Əmək Məcəlləsində nəzərdə tutulmuş qaydada “əmək müqaviləsi (kontraktı) hüquqi qüvvəyə minmədən işəgötürən tərəfindən fiziki şəxsləri hər hansı işlərin (xidmətlərin) yerinə yetirilməsinə cəlb etmə” və “lisenziya olmadan özəl tibbi fəaliyyətlə məşğul olma” inzibati xətalarına görə məsuliyyətə cəlb olunaraq məhkəmənin müvafiq qərarları ilə inzibati qaydada cərimə ediliblər.\nBu gün Azərbaycanın Cənubi Qafqazda möhkəm siyasi, iqtisadi, mədəni əlaqələr qurduğu ölkə Gürcüstandır. Ermənistanla müharibə şəraiti bölgədə Gürcüstanın geosiyasi əhəmiyyətini artırmışdır.\nMüdrik gürcü və Azərbaycan xalqları arasında dostluq əlaqələrinin çox dərin tarixi kökləri var, indiyə qədər bu xalqları qarşı-qarşıya qoymaq, ədavətə sövq etmək kimsəyə müyəssər olmayıb. Münasibətlərimizin tarixi təcrübəsi göstərir ki, bizim talelərimiz də xeyli dərəcədə oxşar və bir-birinə bağlıdır. Bu tarixi təcrübə bizi qarşı duran tərəflər deyil, tərəfdaş olmağı, müstəqilliyimizi birlikdə qorumağı, sivil dünyaya birlikdə inteqrasiya etməyi öyrədir.\nBiz iqtisadi sahədə uğurlu əməkdaşlıq nümunəsini ortaya qoymaqla, hər iki ölkəyə böyük dividentlər gətirən mühüm enerji və nəqliyyat layihələrini reallaşdırmaqla fəal tərəfdaşlığın ən bariz nümunəsini bütün dünyaya nümayiş etdirmişik. Azərbaycan Ermənistan sərhəddinin Tovuz rayonu ərazisində Ermənistan tərəfinin məlum təxribatlari zamanı Gürcüstan üzərindən Ermənistana silah daşınmasına icazə verilməməsi ölkələrimiz üçün taleyüklü məqamlarda dost dəstəyinin ən yüksək səviyyədə təzahürüdür. Azərbaycan hər zaman Gürcüstanda inkişafın, rifahın, sabitliyin tərəfdarı olmuşdur. Ölkələrimiz arasındakı qonşuluq, dostluq münasibətlərinin strateji əməkdaşlıq, hətta müttəfiqlik səviyyəsinə yüksəlməsi bölgədə sabitlik və təhlükəsizliyi təmin edir.\nBu gün müəyyən qüvvələr çalışır ki, Azərbaycan-Gürcüstan münasibətləri korlansın. Xüsusilə də, Gürcüstanda müxtəlif vəzifələri tutmuş ermənilər bu prosesdə maraqlıdırlar. Onlar Ermənistan rəhbərliyinin təhriki ilə orada qızışdırıcı fəaliyyətlə məşğuldurlar. Lakin, Azərbaycan və Gürcüstan vətəndaşları bu cür qızışdırıcı çağırışlara uymamalıdırlar. İndi emosional çağırışlar, impulsiv davranış deyil, təmkin və müdriklik nümayiş etdirməyin zamanıdır. Əminəm ki, bundan sonra da dost Azərbaycan və Gürcü xalqları arasında ədavət toxumları səpmək istəyənlərin cəhdləri heç bir nəticə verməyəcək və onların ekstremist təşəbbüsləri iflasa uğrayacaq.\nAzərbaycan hər zaman Gürcüstanda inkişafın, rifahın, sabitliyin tərəfdarı olmuşdur. Qardaş və dost ölkənin ərazi bütövlüyünə, baş verən siyasi proseslərə dövlətimiz tərəfindən bu gün də hörmətlə yanaşılır.\nBu baxımdan oktyabrın 31-də keçiriləcək Parlament seçkiləri nəinki dünya, eyni zamanda Azərbaycan ictimaiyyətinin də diqqət mərkəzində olacaq. Hazırda Parlament seçkilərinə hazırlıq dövrü uğurla davam edir. Gürcüstanın seçki qanunvericiliyi demokratik seçkilərin keçirilməsinə tam imkan verir. Ölkə Konstitusiyasına edilən son dəyişikliklərə əsasən seçkilər yeni qarışıq sistemdə keçiriləcək. Belə ki, 120 millət vəkili proporsional sistem, 30 millət vəkili isə majoritar sistem üzrə seçiləcək. MSK-nın məlumatına əsasən seçkilərdə iştirak edəcək partiyaların qeydiyyat prosesi başa çatıb və müraciət edən 78 partiyadan 66-sı artıq qeydiyyata alınıb.\nGürcüstan parlamentli respublika olduğuna görə, seçkilərdə qalib gələn növbəti dörd il ərzində ölkəni idarə edəcək. Son 8 ildə ölkəni idarə edən “Gürcü arzusu” partiyası bu seçkilərdə inamlı qələbə qazansa, Gürcüstan tarixində üçünçü müddətə seçilmiş ilk hakim partiya olacaq.\nDTX-dən Avrasiya.net-ə verilən məlumata görə, qeyd edilən hallarla əlaqədar, Dövlət Təhlükəsizliyi Xidməti Azərbaycan vətəndaşlarını ayıq-sayıq olmağa, düşmən təxribatlarına uymamağa, hərbi sirr təşkil edən və ordumuzun döyüş qabiliyyətinə, yerli əhalinin təhlükəsizliyinə zərər vura biləcək məlumatları yaymamağa çağırır.\nBu gün Xətai Rayon Məhkəməsində özünü Sayman Aruz kimi təqdim edən Saman Həsənzadənin jurnalist Anar Niftəliyevə qarşı xüsusi ittiham qaydasında verdiyi şikayətə dair hazırlıq iclası keçirilib.\nBu barədə Axar.az-a Anar Niftəliyev özü açıqlama verib. A.Niftəliyev qeyd edib ki, Saman Həsənzadə 27 və 28 iyulda Feysbuk sosial şəbəkəsində yazdığı statuslara görə onun barəsində xüsusi ittiham qaydasında, 2,5 il həbs tələbi ilə məhkəməyə şikayət vermişdi:\n“Şikayət Qaradağ Rayon Məhkəməsinə verilmiş, orda hazırlıq iclası keçiriləndən sonra yaşadığım yerə uyğun olaraq Xətai Rayon Məhkəməsinə göndərilmişdi. Bu gün hakim Bəxtiyar Məmmədovun sədrliyi ilə keçirilən hazırlıq iclasında qarşı tərəfin sübut təqdim edə bilməməsi səbəbindən şikayət rədd edildi”.\nA.Niftəliyev qeyd edib ki, şikayət ərizəsinin özü belə şantaj üstündə qurulmuşdu:\n“Ancaq biz hüquqi dövlətdə yaşayırıq və özünü Güney Azərbaycandan olan dissident kimi göstərməyə çalışan, əsl adı Saman olan Saman Həsənzadənin cəfəng iddia və şantajları İranda keçə bilər, Azərbaycanda yox”.\nJurnalist həmçinin qeyd edib ki, Saman Həsənzadənin saxta diplom satışı, AYB adından sui-istifadəsi və s. əməlləri ilə bağlı artıq hüquq-mühafizə orqanlarına müraciət edilib:\n“Baş Prokurorluq və Azərbaycan Yazıçılar Birliyi artıq araşdırma aparıldığını açıqlayıblar. Onun xüsusi ittiham qaydasında məhkəməyə şikayət verməsinin səbəbi Saman Həsənzadənin İran kəşfiyyatının agenti olması ilə bağlı sosial şəbəkə hesabımda yazdığım statusdur. Bu isə mənim jurnalist araşdırmamın nəticəsidir və yazılı surətdə məhkəməyə təqdim etdiyim çıxışımın surətini ictimailəşdirəcəyəm. Onda bir çox həqiqətlər Dövlət Təhlükəsizliyi Xidməti üçün də aydın olar”.\nReal TV ATƏT-in Minsk Qrupu həmsədrlərinin bölgəyə səfəri zamanı Azərbaycanın işğal altındakı ərazilərindəki eyş-işrət məclislərinin fotolarını əldə edib.\nAvrasiya.net xəbər verir ki, fotosübutları baş nazirin keçmiş müavini, Yeni Azərbaycan Partiyası sədrinin müavini Əli Həsənov təqdim edib. Onun sözlərinə görə, fotolar Kəlbəcər və Xankəndidə çəkilib.\nQeyd edək ki, ATƏT-in Minsk Qrupu Ermənistan-Azərbaycan Dağlıq Qarabağ münaqişəsinin ATƏT-in prinsipləri əsasında sülh yolu ilə, danışıqlar vasitəsi ilə həlli üçün yaradılıb.


Başımızın unutqanlıq başağrısı | Azadliq\nBaşımızın unutqanlıq başağrısı\n06 İyul 2017 00:49\nHamı, bütün ölkə, üzüntülüdür – burası Azərbaycan: DÜZGÜNLÜK olmayan yerdə ÜZGÜNLÜK olar. 48 ildən bəri bu ölkəni yönətən əyrilik yolçusu Əliyevlər sonunadək soyub-yağmaladıqları bu Xalqı, bu Ölkəni belə bir acınacaqülı günə qoydular. İndi də Xalqa, Ölkəyə diz çökürtdüklərini düşünərək hakimiyətə gəlmək üçün verdikləri, hakimiyətdə qalmaq üçün uzun illər “dinc danışıqlar yoluyla” alver predmetinə çevirdikləri Qarabağın üstündən addayıb ermənilərlə barışığa gedirlər.\nƏliyevlər hakimiyəti ermənilərin törətdikləri çoxsaylı (1905-1918-1937-ci illər arasında) qırğınlardan sonra Sovetlərin bizə yedirtdiyi bir mahnını yenidən yetirtmək istəyindədir: “Qardaş olub Hayastan, Azərbaycan!”\nBizim başımız uzun illər o mənliksizlik-namussuzluq mahnısına qarışdı… ermənilər girəvə düşdüyünü görüncə qalxıb bizi yenidən qırdılar, Batı Azərbaycanın üstündən Qarabağı da qanlı qırğın, terror yoluyla əlimizdən aldılar!\nİndi bir sıra “oxumuşlar” çıxıb bizim “tarixən dost olduğumuzdan” yazır, barışmaq gərəyini dilə gətirirlər. Yalandır, bütünlüklə yalan!\nBirinci, ermənilər işğalçı Rusiyanın əlilə Azərbaycana köçürülüb gətirilənədək bizim erməni adında qonşumuz olmayıb; ikinci, ermənilər işğalçı Rusiyanın əlilə Azərbaycana yerləşdiriləndən (1828-ci ildən sonra) Azərbaycanı özlərinə vətən etmək üçün bizi öz ölkəmizdə, doğma yurd-yuvamızda qırmağa girişiblər. Ta indilərədək…\nRuslar erməniləri Qafqaza gətirəndən Qafqazı qırğın bürüyüb. Ruslar erməniləri Qafqaza gətirəndən bizim gözəl Qafqazımız erməni terror yuvasına çevrilib. Bütün Qafqaz uluslarının bu qaniçən, terrorçu erməni gerçəyini anlayıb əl-ələ verməklə birlikdə erməniliyə qarşı çıxmağı gərəkir!\nKnyaz G.A.Potyomkin II Yekaterinaya məktubunda (1783-cü il 19 may) yazırdı: “Olanaq yarandıqca Qarabağı ermənilərin gözətiminə vermək, bununla da Asiyada bir xristian dövləti yaratmaq üçün gərəkənləri etmək gərəkdir”.\nErmənilərin Azərbaycan coğrsfiyasına ilkin köçürülməsi dönəmində Rusiyanın İranda baş diplomatı olmuş A.Qriboyedov I Nikolayı ermənilərin Rusiyada yerləşmək istəyinə yol verməməyə çağırır, “bunlar elə tayfadır, – deyirdi, – aradan az keçmiş dünaya car çəkib, Rusiyanın dədə-baba vətənləri olduğunu deyəcəklər”. Beləliklə də, ermənilərin Batı Azərbaycanla Qarabağa yerləşdirilməsi qərara alınmışdı. Bizim “tarixi qonşuluğumuz” belə başlamışdı – Azərbaycan torpaqlarının ələ keçirilməsi, tutulmasl yoluyla!\nBaşqa bir fakt da var. Birinci dünya savaşı dönəmində Böyük Britanıyanın baş baxanı lord Kerzon özünün tarixə “Kerzon planı” adıyla düşmüş planını irəli sürmüşdü. Bu plana görə, Azərbaycanla Türkiyə arasında zolaq yaradılmalı, o zolağa “xristian ermənmilər” köçürülməli idi. Antanta mandatı altında Qafqazı tutan Britaniya Rusiya ilə birlikdə erməniləri yaraqlandırıb-donatmaqla göstərilən projenin gerçəkləşdirilməsinə girişdi. Beləcə, Qarsdan Qubayadək Türkləri qırıb-çatmaqla Asiyada (Türkiyə-Azərbaycan arasında) XRİSTİAN erməni dövləti yaradıldı.\nBaşqa bir fakt. 1988-dən Qarabağa ardıcıl turneləri ilə tanınan Britaniya parlamentinin spikeri Kerolayn Koks bir neçə il qabaq Qarabağdakı erməni ordusu qarşısındakı çıxışında demişdi: “Siz burada XRİSTİANLIĞI qoruyursunuz”.\nXristian dünyasının əlbir-dilbir olaraq erməniliyə-erməni terrorizminə arxa durması üzündən Azərbaycan Qarabağ uğrunda savaşda təklənmiş duruma düşdü. İrandakı fars rejimi, müsəlman ərəb dövlətləri xristian dünyası ilə birlikdə erməınilərə arxa durdular, yardımçı oldular. Azərbaycanla Türkiyə “Ermənistanı” blokadada saxlamağa çalışırkən “İran İslam Respublikasının” ermənilərə çoxsaylı yardımlarla blokadanı etkisiləşdirməsi faktını erməni prezidenti Levon Ter-Petrosyan belə dəyərləndirmişdi: “Blokada darlığında boğulurkən İran bizim üçün nəfəslik rolunu oynadı”. Azərbaycanı başına götürən irançı-dinçilərin bircəciyi də indiyədək bu xəyanət faktına gərəkən reaksiyanı göstərməyib – şeyxülislam A.Paşazadə başda olmaqla!\nBiz dönə-dönə öz ölkəmizdə erməni qırğınlarına, erməni terroruna uğramış, sonra onlarla barışığa getmiş, dinc yanaşı yaşamağa çalışmışıq – doğma yurd-yuvamızdan, torpaqlarımızdan keçməklə! Sonunda ermənilər qalxıb bizi yenidən qırıblar, yenidən terrora uğradıblar, yenidən dədə-baba ocaqlarımızı, doğma yurd-yuvamızı qanlı qırğın, terror yoluyla ələ keçiriblər. Daha bəsdir! Bundan belə tərsinə sürəc baş berməli, min illərin Azərbaycan coğragiyasını bütünləşdirmə, bütövləşdirmə yönündə yürüşə yüklənməliyik! Yersiz barışçılarla barışmaz olmaqla…\nYasamala dağ çəkən dağıdıcı!\nYaltaqlıq: əliyevçi-ərdoğançı diktatura-rejim fakt...\nAzərbaycan imperiya tələsində\nBeşinci kolon faktoru\nKorrupsioner dövlət gerçəkləri\nABŞ üçün Azərbaycanda demokratiya çox böyük əhəmiyyət kəsb edən məsələdir\n7 İyul 2017 01:34\nTaras Şevçenko- Ukraynanın mənəvi simvolu\n7 İyul 2017 01:29\nKim imkan yaratdı ki, Rusiya bizim dövlətlə belə hörmətsiz formada rəftar etsin?\n6 İyul 2017 22:46\nHərbi attaşelər və xarici KİV nümayəndələri Füzuliyə səfər ediblər\n6 İyul 2017 22:26\nTrump Rusiyaya: Ukraynanı rahat burax\n6 İyul 2017 22:17\nDaha bir jurnalist məhkəmə zalında qandallandı\n6 İyul 2017 20:36\nRusiya Xarici İşlər Nazirliyi Ermənistanın əvəzinə işləyir?\n6 İyul 2017 20:14\nGözəl Bayramlıya qarşı qanunsuzluq davam edir VİDEO\n6 İyul 2017 19:50\nAzərbaycandan Rusiyaya cavab: “Bu münasibət diplomatik etikadan kənardır”\n6 İyul 2017 19:17\nÖtən il dövlət büdcəsi gizli iqtisadiyyatdan 16 milyard manat itirib\n6 İyul 2017 19:07\nHakimiyyətin çaşdırıcı mövqeyi\n6 İyul 2017 18:24\nFaiq Əmirlinin məhkəmə prosesi davam edib\n6 İyul 2017 17:47\nƏdalət olmayan ölkə Qarabağa dünyadan ədalət umur\n6 İyul 2017 17:46\nGürcü politoloq: “Bizim hakimiyyət növbəti dəfə dəvəquşu pozası alıb”\n6 İyul 2017 17:23\nBaşı korrupsiyaya qarışanlar düşmənin qarşısını ala bilməz\n6 İyul 2017 17:22\nOmbudsman Muxtarlıya görə Gürcüstan DİN-ini ittiham etdi\n6 İyul 2017 17:13\nTillerson Tramp-Putin görüşünün əsas məqsədini açıqladı\n6 İyul 2017 17:04\nİnsan kapitalına qayğı, insan inkişafı\n6 İyul 2017 16:56\nƏrəb dövlətləri Qətərə qarşı yeni sanksiyaları razılaşdıra bilmədilər\n6 İyul 2017 16:43\nİlham Əliyev daha 400 milyon borc aldı\n6 İyul 2017 16:37\nAlmaniya “Panama sənədləri”ni 5 milyon avroya satın aldı\nBu ağır faciə hamımızın ürəyini yandırır\nİdxal monopoliyası keyfiyyətli buğda istehsalına imkan vermir\nİlqar Məmmədov hökumətin onunla bağlı planlarından yazdı\nQeyri-neft sektorumuzun əttökən ixrac göstəriciləri\nHakimiyyəti ən çox xalqa yalan demək gözdən salır\nPanika, qorxu, xof… - Rövşən Hacıbəyli\n“Kitayski” atəşkəs - İlham Hüseyn\nProxanovşina söhbətləri - Qənimət Zahid\nAzərbaycanda 121 min qadın sahibkar varsa… - Səadət Cahangir\nYOL adamı - Zümrüd Yağmur\nMehriban xanımın sirli siyasi texnologiyaları\nİbrahim Mehdiyev nəyin qurbanı oldu?\nRusiya ermənilərə görə Azərbaycanı hədələdi\nPrezident köməkçisinin qəbulunda qan töküldü\nArif Məmmədov axtarış xəbərini lağa qoydu\nModelin ölümündə deputat oğlunun adı hallanır\nİlham Əliyev hər il 40 milyard manat oğurlayırmış! VİDEO\nAzərbaycanlı səfirin ailəsində bədbəxt hadisə baş verib FOTO\nSilk Way terrorçulara silah daşıyıb? SƏNƏDLƏR\nAzərbaycan hökuməti Avropa Məhkəməsinin hakiminə rüşvət vermək istəyib


Nur-az.com - Əl-Muraqibat kitabından bir yarpaq - Nimeyi-şəban\nƏl-Muraqibat kitabından bir yarpaq - Nimeyi-şəban\nHəzrət İmam Zamanın (əc) mövlud günü-Nimeyi-şəban münasibətilə kamil arif Mirzə Cavad Ağa Məliki Təbrizinin dəyərli “Əl-Muraqibat” kitabından bir hissəni sizə təqdim edirik.\nNimeyi-şəbanın (Şəban ayının orta günü) əməl və müraqibətləri\nŞəbanın on beşinci gecəsi və gündüzü çox dəyərli və şərəfli vaxtlardan sayılır. Bu gün böyük şənə, çoxlu bərəkət və parlaq nurlara sahibdir. Bu günün vücudunda o qədər xeyir-bərəkət vardır ki, salik şəxs onun hər birinin haqqını yerinə yetirmək üçün özünün bütün təlaşını işə salmalıdır.\nNimeyi-şəbanın (Şəban ayının ortası) gecə və gündüzündə olan xeyir-bərəkətlər aşağıdakı kimidir:\n1. Bir çox rəvayətdə gəlmişdir: “Nimeyi-şəban gecəsi Qədr gecələrindən biridir və həmin gecə ruzi və ölümün bölündüyü gecədir.”\nBəzi rəvayətdə də gəlmişdir: “Mütəal Allah Qədr gecəsini Peyğəmbər (s) üçün qərar verdiyi kimi Nimeyi-şəban gecəsini imamlar üçün qərar vermişdir.”\nQədr gecəsinin bir gecədən artıq olmasının heç bir iradı yoxdur. Çünki ilahi təqdirlərin özünün mərtəbələri vardır.\n2. Nimeyi-şəban gecəsi İmam Hüseyni (ə) ziyarət etmək gecəsidir. Bu gecə mələklərdən əlavə, 124 min peyğəmbər də İmam Hüseynin (ə) məzarını ziyarət edir.\nBu məsələ Nimeyi-şəban gecəsinin əzəmət və böyüklüyünü göstərir.\n3. Bu gecə oyaq qalmaq və ehya mərasimi saxlamaq təkid olmuşdur. Nimeyi-şəbanın tövsiyə olunmuş dəyərli əməl və ibadətləri barədə cürətlə demək olar ki, heç bir gecə üçün –istər Qədr gecəsi olsun, istərsə də digər gecələr üçün– onun kimi və ya ondan artıq əməl tövsiyə olunmamışdır.\n4. Şəban ayının on beşinci gecəsi yerin gələcəyinin onun əlinə tapşırıldığı bir imam dünyaya gəlmişdir. O imam dünyanı ədalətlə dolduracaq, möminləri qələbəyə çatdıracaq, Allahın ədalət bayrağını yer üzündə qaldıracaq. O, bütün dini və dünyəvi cəhətlərə hökumət edəcək bir kəsdir.\nNimeyi-şəbanın mühüm əməlləri\n1. Salik şəxs Nimeyi-şəban gecəsi dünya ləzzətlərindən göz yummalı və bu gecə elə əməl etməlidir ki, sanki ömrünün son gecəsidir, bu gecə dünya ilə vidalaşır, bu gecənin səhəri Qiyamət baş verəcək. Bu üzdən salik bu gecənin bitməməsini sevsin.\n2. Nimeyi-şəbanın ən mühüm əməllərindən biri də bu gecəyə aid tövsiyə edilmiş namazları qılmaqdır. Xüsusilə də min “Qul huvəllah”la qılanan yüz rəkətli namaz. Bu namazın fəziləti sonra deyiləcək namazlardan üstündür.\n3. “İqbal” kitabında nəql olunan rəvayətdə deyilir: Peyğəmbər (s) buyurdu: “Şəban ayının orta gecəsi idi. Mən yatmışdım. Cəbrail nazil olub dedi: Ey Muhəmməd! Belə bir gecədə yatmısan? Dedim: Ey Cəbrail! Bu gecə hansı gecədir? Dedi: Ey Muhəmməd! Bu gecə şəban ayının orta gecəsidir. Yerindən qalx!\nSonra məni yerimdən qaldırıb Bəqi qəbiristanlığına tərəf apardı. Bəqiyə çatdıqda dedi: Başını qaldır. Çünki bu gecə səmanın bütün qapıları: rəhmət qapısı, razılıq qapısı, məğfirət qapısı, bağışlanmaq qapısı, fəzl qapısı, tövbə qapısı, bəxşiş qapısı və yaxşılıq qapısı açıqdır. Allah heyvanların bədənindəki tük və yun sayı qədər insanları cəhənnəmdən xilas edər. Bu gecə insanların ölüm vaxtı məlum olar, gələn ilə qədər ruzisi bölünər, il boyu baş verəcək hadisələr bu gecə təqdir olar.\nEy Muhəmməd! Hər kəs Nimeyi-şəban gecəsini oyaq qalsa, onu təkbir (Əllahu əkbər), təsbih (subhanəllah), təhlil (la ilahə illəllah), dua, namaz, Quran qiraəti, müstəhəb namazlar qılmaq və istiğfar etməklə başa vursa, cənnət onun yeri olar, keçmiş və gələcək günahları bağışlanar.\nEy Muhəmməd! Hər kəs şəban ayının orta gecəsi 100 rəkət namaz qılsa və onun hər rəkətindən “Həmd”dən sonra 10 dəfə “Qul huvəllahu əhəd” surəsini və namazdan sonra 10 dəfə “Ayətul-kursu”, 10 dəfə “Həmd” surəsini oxusa və 100 dəfə “subhanəllah” desə, Allah onun cəhhənnəmə düşməsinə səbəb olan yüz böyük günahını bağışlayar, oxuduğu hər bir surə, dediyi hər təsbih qarşısında cənnətdə ona bir qəsr verər, yüz nəfər qohum-əqrəbası haqqında şəfaət etməsini qəbul edər, haqq yolunun şəhidlərinin savabında onu şərik edər, bu ayın oruc tutanlarının və bu gecənin ibadət edənlərinin verdiyi savab qədər ona savab verər.\nBəs ey Məhəmməd! Bu gecəni oyaq qal və ehya saxla, öz ümmətinə tapşır ki, bu gecəni oyaq qalsınlar, onu ibadət etməklə başa vursunlar, ibadət etməklə özlərini Allaha yaxın etsinlər. Çünki şəban ayının orta gecəsi şərəfli gecədir.\nEy Muhəmməd! Mən sənin yanında gələndə göyün mələkləri öz ayaqlarını cütləyib namaz, təsbih, rüku, səcdə və zikrə məşğul idilər.\nEy Məhəmməd! Şəban ayının orta gecəsi elə bir gecədir ki, Mütəal Allah həmin gecə dua edənlərin bütün dualarını qəbul edər. Hər kim bu gecə Allahdan bir şey istəsə, Allah onun istəklərini verər. Hər kim bu gecə Allahdan bağışlanmaq istəsə və istiğfar etsə, Allah onu bağışlayar. Hər kəs bu gecə tövbə ilə Allahın dərgahına gəlsə, Allah onun tövbəsini qəbul edər.\nEy Məhəmməd! Hər kim şəban ayının orta gecəsinin xeyir-bərəkətindən məhrum olsa, böyük xeyirdən məhrum olmuşdur.”\n6. Allahın rəsulu (s) şəban ayının orta gecəsi bu duanı oxuyardı:\n«اَللَّهُمَّ اقْسِمْ لَنا مِنْ خَشْيَتِكَ ما يَحُولُ بَيْنَنا وَبَيْنَ مَعْصِيَتِكَ، وَمِنْ طاعَتِكَ ما تُبَلِّغُنا بِهِ رِضْوانَكَ وَمِنَ الْيَقينِ ما يَهُونُ عَلَيْنا بِهِ مُصيباتُ الدُّنْيا، اَللّهُمَّ اَمْتِعْنا بِاَسْماعِنا وَاَبْصارِنا وَقُوَّتِنا ما اَحْيَيْتَنا، وَاجْعَلْهُ الْوارِثَ مِنَّا، وَاجْعَلْ ثارَنا عَلى مَنْظَلَمَنا، وَانْصُرنا عَلى مَنْ عادانا، وَلا تَجْعَلْ مُصيبَتَنا فى دينِنا وَلا تَجْعَلِ الدُّنْيا اَكْبَرَ هَمِّنا، وَلا مَبْلَغَ عِلْمِنا، وَلا تُسَلِّطْ عَلَيْنا مَنْ لا يَرْحَمُنا، بِرَحْمَتِكَ يا اَرْحَمَ الرَّاحِمينَ.»\nƏllahumməqsim ləna min xəşyətikə ma yəhulu bəynəna və bəynə məsiyətik, və min taətikə ma tubəlliğuna bihi rizvanək, və minəl yəqini ma yəhunu ələyna bihi musibətud-dunya. Əllahummə əmtina biəsmaina və əbsarina və quvvətina ma əhyəytəna, vəcəlhul varisə minna, vəcəl sarəna əla mən zələməna, vənsurna əla mən adana, və la təcəl musibətəna fi dinina, və la təcəlid-dunya əkbərə həmmina, və la məbləğə ilmina, və la tusəllit ələyna mən la yərhəmna, birəhmətikə ya ərhəmər-rahimin.\nBu rəvayətin ravisi digər bir hədisdə deyir: Peyğəmbərin (s) səhabələrindən 30 nəfəri mənə dedi ki, Peyğəmbər (s) buyurdu: “Hər kim şəban ayının orta gecəsi bu namazı qılsa, Allah yetmiş rəhmət nəzəri ilə ona baxar və hər baxışda onun ən kiçiyi bağışlanmaq olan istəklərini yerinə yetirər. Bu namazı qılan şəxs bədbəxt adam olsa və Allahdan səadət və xoşbəxtlik istəsə, Allah ən yaxşı səadət və xoşbəxtliyi ona nəsir edər. “Allah (həmin kitabdan) istədiyi şeyi məhv edər, istədiyini də sabit saxlayar. Kitabın əsli (lövhi-məhfuz) Onun yanındadır.” O şəxsin ata və anası cəhənnəm əhlindən olsa, Allah onları cəhənnəmdən çıxarar –bu şərtlə ki, Allaha şərik qoşmamış olsunlar. Hər kim bu namazı qılsa, Allah onun bütün hacətlərini yerinə yetirər, cənnətdə ona heç bir gözün görmədiyi, heç bir qulağın eşitmədiyi nemətlər hazırlayar.\nAnd olsun məni haqq olaraq peyğəmbərliyə məbus edən kəsə, hər kim bu namazı qılsa və bu namazı qılmaqda niyyəti Mütəal Allaha yaxınlaşmaq olsa, Allah həmin gecəni ibadətlə məşğul olan bütün kəslərin savabından onu da bəhrələndirər, əməlləri yazan mələklərə əmr edər ki, ona savab yazsınlar, günahlarını silsinlər, hətta onun üçün heç bir günah qalmasın. Cənnətdə öz yerini görməyincə dünyadan getməz, Allah mələklərini onunla görüşmək və ona salam vermək üçün göndərər. Qiyamət günü sevimli yaxşı insanlarla məhşərə gələr. Bir il başa çatmazdan qabaq vəfat etsə, şəhid kimi dünyadan gedər, yetmiş min müvəhhidi şəfaət etmək ona icazə verilər.\nBədbəxt adamdan başqa heç kim şəbanın orta gecəsinin səhərə qədər oyaq qalıb ibadət etməyə süstlük göstərmir.”\nSeyid Yəhya ibn Hüseyn “Əmali” kitabında mövlamız həzrət Əmirəlmöminin İmam Əlidən (ə) rəvayət etmişdir ki, o həzrət buyurdu: “Allahın rəsulu buyurdu: Hər kim şəban ayının orta gecəsini 1000 “Qul huvəllah” surəsi ilə 100 rəkət namaz qılsa, qəlblərin öldüyü gün onun qəlbi ölməz, yüz mələkin onu Allahın əzabından pənah verdiyini görməyincə dünyadan getməz, otuz mələk ona cənnət müjdəsi verər, otuz mələk onu şeytanın şərindən qoruyar, otuz mələk gecə-gündüz onun üçün bağışlanmaq istəyər və istiğfar edər, on mələk də onunla düşmənçilik edənlə düşmənçilik edər.”\nTüğyankar nəfslə söhbət\nBurada mənim sözüm belədir: Ey biçarə! Günahlar zəncirində olan nəfsinə rəhm et! Odun yükü kimi çiynində daşıdığın bu böyük günahlar üçün bir çarə et! Çünki bu günahlar sənin bədbəxtliyin və həlakətinə səbəb olur. Bir gün gələcək ki, qaçmaq üçün yol axtaracaqsan, lakin yol tapa bilməyəcəksən və soruşacaqsan: qaçmaq üçün yol haradadır? Xeyir, o gün heç bir sığınacaq və qaçış yolu yoxdur, sığınacaq və çıxış yolu yalnız Allahın dərgahıdır. O, insanı bütün qabaqkı və sonrakı əməllərindən xəbərdar edir:\nيَقُولُ الْإِنْسَانُ يَوْمَئِذٍ أَيْنَ الْمَفَرُّ كَلَّا لَا وَزَرَ إِلَىٰ رَبِّكَ يَوْمَئِذٍ الْمُسْتَقَرُّ يُنَبَّأُ الْإِنْسَانُ يَوْمَئِذٍ بِمَا قَدَّمَ وَأَخَّرَ\n“Məhz o gün insan: “Qaçıb can qurtarmağa yer haradadır?” – deyəcəkdir. Xeyr, (o gün) heç bir sığınacaq olmayacaqdır! O gün duracaq (pənah aparılacaq) yer ancaq Rəbbinin hüzurudur! O gün insana öncə etdiyi və sonraya qoyduğu nə varsa xəbər veriləcəkdir!”\nİnsafla öz nəfsini mühakimə et və soruş: Allahın vədələrinə, Qiyamət gününə, əməllərə görə cəza və savab verilməsinə iman gətirmisən ya yox? Allah peyğəmbərlərinin qorxudan yaxalarını paraladığı, Allah övliyalarının qorxudan sümüklərinin titrədiyi, təqvalıların yadına düşdükdə pərişan olduqları, özlərindən getdikləri dayanacaq və yoxuşlardan xəbərin var ya yox? Sənin hansı əminliyin və sığınacağın vardır? Məsum peyğəmbərlərin və pak mələklərin qorxduğu şeylərdən sən amandasanmı? Sən onların görmədiyi bir şeyi görürsənmi? Onların etmədiyi hansısa bir yaxşı əməli etmisənmi?! Onlardan olmayan təqvaya sahibsənmi?! Ya Allahın məkrindən amandasan? Halbuki, buyurur:\n“Allahın məkrindən (cəzalandıracağından) yalnız ziyana uğrayanlar özlərini amanda bilər.”\nÖz işin barədə düşün və o gündən qorx ki:\nيَوْمَ يَقُومُ الرُّوحُ وَالْمَلَائِكَةُ صَفًّا لَا يَتَكَلَّمُونَ إِلَّا مَنْ أَذِنَ لَهُ الرَّحْمَٰنُ وَقَالَ صَوَابًا\n“Ruhun (Cəbrailin) və mələklərin səf-səf duracağı gün Rəhmanın izin verdiyi kimsələrdən başqa heç kəs danışmayacaq, danışan da doğrunu deyəcəkdir!”\nİndi sən hansı dəstədənsən? Allahın izin və icazə verdiyi kəslərdənsən? Ya onlara belə xitab olunan:\n“Orada zəlil (məyus) vəziyyətdə durub qalın və Mənə heç bir şey deməyin!”\nİndi Allahın bu kiçik əmələ (Nimeyi-şəban gecəsi qılınan yüz rəkət namaz) görə verdiyi savab barədə düşün. Müdrik və ağıllı insan bu işdə tənbəllik və səhlənkarlıq edərmi?\nÖz nəfsinə müraciət edərək de: Ey Allahın (cəllə cəlaluh) vədlərinə iman gətirdiyini iddia edən nəfs, haradasan? Haradasan ki, gəlib sənin xeyrinə olan bütün bu mənfəətləri və dəyərli bəhrələri aparasan? Dünyan rizq-ruzisi, var-dövləti bu nemətlərin qarşısında bir mis sikkəyə dəyərmi? Sənə vəd edilmişdir ki, bu gecə bir təsbihin qarşısında sənə cənnətdə bir qəsr bağışlasınlar. Sən bu qəsrin qiymət və dəyərini bilirsənmi? Tükdən nazik min nöqtəyə bax, gör Allahın bəndəisən nəzərinin əndazəsi sənin ağıl tərəzində nə qədərdir? Bu onun miqdar və əndazəsini bilən bir kəs varmı?\nİndi özünə bir nəzər sal! Dünya məsələlərinə nə qədər həris olduğuna bax. Gör, axirət nemətləri ilə müqayisədə heç bir dəyəri olmayan dünya malını itirdikdə necə həsrət çəkirsən? Gör, dəyərsiz dünya malını əldən verdikdə necə ah çəkirsən, təəssüflənirsən?! Sənin axirətə rəğbətsizliyin və dünya həyatına meylinin səbəbi qeyb aləminə və Qiyamət gününə imanın zəifliyindən başqa bir şeydirmi?\nƏgər belədirsə, onda vay olsun sənə! Bil ki, sən Allaha, mələklərə, səmavi kitablara, ilahi peyğəmbərlərə və Qiyamət gününə iman gətirməmisən. Bundan sonra uzaq azğınlıqda və aşkar ziyanda olacaqsan. Özünü Allahın imansız kafirlərə vəd etdiyi cəhənnəm oduna hazırla. Çünki azacıq zəiflik və qorxu ilə həmin zəif imanını da itirəcəksən. Xüsusilə də ölüm vaxtı insanın ağıl və hisləri qarışır, iman möhkəm olmasa, zəif imanlara əmin olmaq olmaz və zəif imanlar ölüm ayağında küfrə çevrilir.\nOna görə də sağlam olduğun vaxtlar bəla və çətinliyə hazır ol, sağlam olduğun gün xəstə olacağın günə hazırlaş. Möhlətin varkən fürsəti qənimət bil, Allahın mələkləri canını almağa gələrkən onlardan bir saat möhlət istədikdə, qəbul etməyəcəklər, bir anlıq möhlətə də razı olacaqsan, lakin buna nail ola bilməyəcəksən.\nBəs, özünə nicat vermək üçün bu əməlləri yerinə yetir, bu güclü vasitələrdən yapış, ən möhkəm əməllərə pənah apar və bu şərafətli vaxtlarda dənizdə qərq olan kəslər kimi dua et, odda yanan adamlar kimi Allahı çağır, Allahın övliyaları və dostları vasitəsilə Ona tərəf əlini uzat. Allah bağışlayandır və Ona pənah gətirmiş, övliyalarını vasitə etmiş çarəsiz bəndələrini bağışlayır. Gör, bu gecə açılmış süfrələrə hansı qapıdan daxil olmalısan? Bu qapının adı sənin qulağına çatır. Allahın Rəhmət və razılıq qapısından daxil olursan? Ya məğfirət və tövbə qapısından? Ya fəzl və yaxşılıq qapısından? Ya nemət və bəxşiş qapısından?\nHər kəs o qapıdan daxil ola bilr ki, özü mümkün qədər o sifətdən bəhrələnmiş olsun.\nRəhmət qapısından sənin bəhrən budur ki, Allahın qafil və xəbərsiz bəndələrinə rəhm edəsən, onların qəflət və xəbərsizlik tozunu mehribanlıq və məhəbbətlə yanaşı olan nəsihətinlə onlardan təmizləyəsən, onları qəflətdən ayıldıb Allahın yoluna gətirəsən, günahkar şəxslərə əzab-əziyyət gözü ilə baxmayasan, üstəlik, rəhmət gözü ilə baxasan, dünyanın bütün günahlarını öz günahların kimi biləsən, bacardığın qədər onların günahlardan uzaq olmasına səy edəsən ki, günahkar bəndələr Allahın qəzəbinə düçar olmasın, Onun rəhmətindən uzaq olmasın. Bacardığın qədər ehtiyacı olanların ehtiyacını yerinə yetirəsən, qonşuların arasında kasıb varsa, onun kasıblığını aradan qaldırasan. Onların ehtiyaclarını aradan qaldırmağa qadir deyilsənsə, onlar üçün dua et və onlarla həmdərd olduğunu bildir.\nRazılıq qapısından sənin bəhrən budur ki, Allahın razılığına razı olasan, bütün hallarda Pərvərdigarın razılığını istəyəsən. Çünki bu iki sifət bir-birinin lazım-məlzumudur. Çox asanlıqla və tez camaatdan razı ol, onlara qarşı kobud və bəxəxlaq olma.\nMəğfirət və bağışlanmaq qapısından sənin bəhrən budur ki, günahkar olduğun qədər istiğfarın bütün şərtlərinə riayət etməklə bağışlanmaq diləyəsən. Camaatdan haqlarında zülm etdiyin qədər üzrxahlıq edəsən, bir kəs səndən üzr istəsə, onun üzrünü qəbul edəsən.\nTövbə qapısından sənin bəhrən budur ki, keçmiş vaxtlarda camaatın və Rəbinin haqqında mürtəkib olduğun günah və pislikləri bir daha təkrar etməyəsən, etdiyin bütün günah və pisliklərin əvəzini çıxmağa təlaş edəsən.\nFəzl qapısından sənin bəhrən budur ki, ibadətlərində təkcə vacib əməllərlə kifayətlənməyəsən, camaatla ədalət və bərabərlik əsasında rəftarından əlavə, onlara yaxşılıq etməyə səy edəsən, hətta çalışasan ki, sənin onlara xeyir və yaxşılığın, onların sənə yaxşılığından daha çox olsun, biri səni salamladığı zaman sənin cavabın onun salamından daha yaxşı olsun, ya ən azından onun eyni kimi cavab ver.\nYaxşılıq qapısından sənin bəhrən budur ki, Allaha elə pərəstiş və ibadət edəsən ki, sanki Onu görürsən, çünki sən onu görməsən də O mütləq səni görür, sənin əməllərin onun nəzəri altındadır və hər kəs sənə pislik etsə, yaxşılıq edəsən, sənin haqqında zülm etmiş kəsi bağışlayasan, səninlə əlaqəni kəsən adamla əlaqə yaradasan.\nBəxşiş qapısından sənin bəhrən budur ki, bütün varlığını Allahın yolunda fəda edəsən, çünki Mütəal Allah buna layiqdir. Camaata fayda və xeyrini artırasan. Əlbəttə, bu işində (Allahın razılığından başqa) heç bir qərəz və məqsəd güdməyəsən.\nBu qapılar bütün gecələrdə açıqdır, lakin Nimeyi-şəban gecəsi xüsusi şəkildə açıqdır. İndi gör, hansı qapıdan Allahın dərgahına daxil olursan? O qapının fəzilət və dəyəri, sənin o qapıdan bəhrən miqdarında öz kərəmini göstər, bu sifətləri kəsb etmək üçün ibadətin surət və çərçivəsindən artıq təlaş et. Çünki bu sifətlərə yiyələnmiş bəndənin bir rəkət namazının nuru həmin sifətlərə sahib olmayan bəndənin qıldığı min rəkət namazın nurundan çoxdur.\nNümunə üçün belə bir misal gətirək: Özü fəzl və bəxşiş sahibi, nemətləri bütün mövcudata şamil olan lütfkar Allah fəzl sifətinə malik olan kəslə Öz ədaləti əsasında deyil, fəzl və lütfü əsasında rəftar edir. Yəni onun azacıq əməlinə hesaba gəlməyən çoxlu savab verir, onun günahları neçə qat həsənəyə və yaxşı işə çevirir.


www.XALQXEBER.az » Bölgə » ADAU-da elmi RƏZALƏT! - Prorektorlara saxta dosentlik necə verilib?\nAzərbaycan Dövlət Aqrar Universitetinin prorektorlarının daşıdığı dosent elmi adlarının və fəlsəfə doktoru elmi dərəcələrinin saxta olması iddiası ortaya çıxıb. Əslində, bu elm ocağının 7 ildir ki, başında duran rektorun, AMEA-nın müxbir üzvünün, "akademik" İbrahim Cəfərovun plagiatlığının bərabərində ikən, bu hal gözlənilən norma və bir kriteriya kimi inandırıcı səslənir.\n"Demokratik.Az"-ın əldə etdiyi özəl məlumata görə, ADAU-da təmsil olunan prorektorlar barədə universitetin rəsmi saytında və "wikipediya"-da heç bir zəruri bilgi və şəxsi məlumatların yerləşdirilməməsinin səbəbi də onların elmi saxtakarlıqları ilə bağlıdır.\nUniversitetin tədris işləri üzrə prorektoru "İqtisad üzrə fəlsəfə doktoru, dosent Anar Nizami oğlu Hətəmovdan başlayaq!\nƏldə etdiyimiz məlumata görə, ADAU-da tədrisə məsul olan bu şəxs dosent elmi adını almaq üçün demək olar ki, "yeniliyə" imza ata bilib. Belə ki, sayın Hətəmov "ruscadan çırpışdırma" ənənəsini dəf edərək ingiliscə elmi ədəbiyyatlardan istifadə edib.\nİngiliscəni yaxşı bilən A.Hətəmov "yoxa çıxarılmış" "Aqrar Siyasət" adlı köçürmə dərs vəsaitinin müəllifidir. Həmin dərs vəsaiti əsasında dosent olmağı bacaran prorektorun reallıqda heç bir orijinal akademik elmi məqaləsinə, onu dosent edən adıkeçən dərs vəsaitinin özünə belə rast gəlinmir. Uzun illərdir ki, elmi potensialını və elmi dərəcəsini artıra bilməməsi, hansısa yeni kitab yazmaması, elmi araşdırmalarını ortaya çıxara bilməməsi isə əslində prorektorun elminin sanbalını və fərasətini özlüyündə ortaya qoyan göstəricilərdəndir.\nADAU-da ikən tələbələr üçün (əslində elmi ad qamarlaması üçün-O.N) "yazdığı" dərs vəsaitininin tələbələrin ixtiyarına verilməməsi, yararsız olaraq gizlədilməsi isə elmi rəzalətin gizlədilməsinə cəhdin pik həddidir.\nProrektor sabiq icra başçısı Məharət Mustafayevin yaxını olub və onun təqdimatı sayəsində vəzifə tutduğu da iddia edilir. A.Hətəmovun oxşar savadlı sələfi isə rektor İbrahim Cəfərovun özüdür.\nADAU-nun Tərbiyə İşləri Üzrə prorektor Qasımova Aidə Zakir qızı isə «28» noyabr 2011-ci ildə dissertasiya işini müdafiə edib. Dissertasiya mövzusu "Sahibkarlığın inkişafının təşkilati-iqtisadi mexanizminin təkmilləşdirilməsi" adı altında həyata keçirilib. Xanım prorektorun da AAK-dan asanlıqla dosent adını alması müəmmalıdır. Belə ki, onu da dosent edən dərs vəsaiti maraq doğurur. 2014-cü ildə Bakıda dərc edilən "Aqromarketinq" adlı kitabdan aydın olur ki, xanım prorektor dosent olmaq üçün digər şəxslərin yazdığı dərs vəsaitinə saxta həmmüəlliflik edib. V.T.Əmrahov, A.Z.Qasımova, A.F.Həsənovun yazıb hazırladıqları həmin dərs vəsaitində prorektorun elmi məhsulunun neçə % yer aldığı bilinmir. Bütün universitetdə isə danışılır ki, A.Qasımova ümumiyyətlə tədrisdən, auditoriyada mühazirələr söyləməkdən həmişə uzaqda olub.\nXanım müavinin vəzifə yüksəlişində də sabiq icra başçısı Elmar Vəliyevin vasitəçiliyi öz izini buraxıb.Universitetin ən müəmmalı və arzuolunmaz kadrlarından biri isə Elmi işlər üzrə prorektor Ramin Kamil oğlu Məmmədovdur. Demək olar ki, birdən-birə ADAU-ya prorektor gətirilən gənc dosentin fəaliyyəti və elmi araşdırmaları barədə də heç bir açıq və səhih məlumatlar yoxdur. Daha doğrusu, bu şəxsin də "elmi dosyesi" sandıq saxlancına dönüşdürülüb. Bu prorektorun da aqronom kimi hansı elmi araşdırmalar apardığı, hansısa kitabları və elmi əsəri özü yazdığına dair inandırıcı bir fakt ortada yoxdur.\nElmi İşlər üzrə prorektorun gözlənilməz vəzifə sıçrayışı isə bilavasitə nazir İnam Kərimovun şəxsi iradəsina qədər uzanır. Uzun illər Çin və Rusiya kimi ölkələrdən Azərbaycana müxtəlif çeşidli mal idxal edib bizneslə məşğul olduğu deyilən adamın KT nazirliyinin digər rəsmilərilə də isti münasibətlərinin olması dillərdə dolaşır. O da danışılır ki, R.Məmmədov xüsusi tapşırıqla prorektor gətirilib, əslində növbəti rektor olması istiqamətində təcrübə keçir. Onun hazırda doktoranturada olub professor olmaq çabaları da bu niyyətə köklənə bilər. İnandırıcıdır da, yoxsa, universitetdə çalışan professor-müəllim heyətindən bu kürsüyə layiq kiminsə axtarılıb tapılmaması, əksinə, uzun müddətə heç bir elmi və tədris fəaliyyəti ilə məşğul olmayan birisini bu vəzifəyə təyin etmək hansı ağıllı məntiqin məhsulu ola bilərdi ki?!\nRamin Məmmədovun son illərdəki çalışmalarından aydın olur ki, universitetin elmi irəliləyişinə hansısa töhfə də verməyib. Yəni bu təsadüfi adam ona həvalə edilən işin aparıcı yükünü dərk etməyib. Zatən etsəydi universitetin elmi inkişafı və pedoqoji güc potensialı əvvəlki illərlə müqayisədə xeyli artmış olardı. Universitetin həm elm şöbəsi, eləcə də aidiyyatı elmi işlər, dissertasiya mövzularının seçilməsi və qoyuluşu da yarıtmaz halda idarəçiliyin əks-sədasıdır. Universitetin doktorantura və dissertanturada tədrisin təşkili və mövzu seçimləri də iflic haldadır.\nADAU-nun 4 prorektorundan biri isə Təsərrüfat işləri üzrə prorektor İlyas Vəliyevdir. Elmar Vəliyevin əmisi oğlu olan İ.Vəliyev də dosent adını hazırki rektorun dönəmində əldə edib. Elmi tədqiqatlarını isə düz 15 il müddətə aparıb. Onun fəaliyyətinin universitetdə elmi-pedoqoji proseslərə təsir imkanlarının olmadığını nəzərə alsaq, elmi nailiyyətlərinin təftişini bir kənara atırıq.\nDərindən araşdırma aparılarsa, əslində adıkeçən universitetin elmi potensialının axsadılmasına, ADAU-nun niyə hələ də aqrar elm mərkəzinə çevrilə bilməməsinə bu təqdimatla da cavab tapa bilərik. Səbəbin saxta elmi adları və elmi dərəcələri olan əsas heyətdə yer aldığını aydın etmək mümkündür və üzücüdür.\n100 milyonlarla dövlət vəsaiti hesabına görkəmincə, zəngin maddi-texniki bazasınca MDB-də ən dəbdəbəli aqrar elm məbədinə çevrilən ADAU təəssüf ki, sağlam və həqiqi alim qıtlığı yaşamaqdadır. Buna görədir ki, 7 ildir ki, rektor olan İbrahim Cəfərov dünyaya və yerli ictimaiyyətə təqdimatında və hesabatlarında dövlət qayğısını daha çox qabardaraq, elmi nailiyyətlərdən deyil, öz elmi vəzifə öhdəliklərinə mükəlləf olmayan təmir-tikinti və abadlıq arqumentləri ilə öyünür. Öyünsün, amma əgər plagiat kitablı rektor maddi inkişafı özünün axsatdığı elmi tənəzzül mühitilə paralelləşdirməyi normal hesab edirsə, mütləq öz kürsüsündən RƏDD edilməlidir. Çünki, yarıtmaz elmi idarəçilik gözəlləşməkdə olan universitetin elmi mühitini eybəcərləşdirir.\nXatırladaq ki, ötən il ADAU rektorunun öz adına nəşr etdirdiyi "Fitopotologiya" və "Fitoterapiya" adlı dərsliklərin rus alimlərindən oğurlanmış plagiat nəşrlər olduğunu da ifşa etmişdik. Rektorun plagiat alim olduğuna təkzibedilməz faktlarla diqqət ayırmışdıq.\nVə nəzərə alınsa ki, 2015-ci ildən Azərbaycan Respublikasının Prezidenti yanında Ali Attestasiya Komissiyasının 24 fevral 2015-ci il tarixli 46 nömrəli əmri ilə Azərbaycan Dövlət Aqrar Universitetinin nəzdində fəlsəfə doktoru elmi dərəcəsi almaq üçün təqdim olunan dissertasiyaların müdafiəsini keçirən FD.04.131 dissertasiya şurası fəaliyyət göstərir, sədri də İ.Cəfərovdur, deməli daha dərini düşünməyə dəyər. ADAU-nun özünün payladığı fəlsəfə doktoru adları sizcə hansı keyfiyyət yükünə sahibdir?\nAyrıca mövzuda da bu sual ətrafında danışmağa və incələməyə xeyli dissertasiya işləri qabarır, "fəlsəfə doktoru" adı altında ADAU-da qurdalanıb tədrisi zəlil edən alimlər boy göstərir...\nTəəssüf ki, ADAU-nun prorektorları da, elə bir sıra universitet təmsilçiləri də öz rektorlarının alim adına yaraşmayan yolunun yolçusuna çevrilənlərdir...\nYazıda adıkeçənlərin söz haqqını da tanıyırıq!


"Deli Samir" leqebl avtoritet hebs edilib - Azadliq Xeber\n“Deli Samir” leqebl avtoritet hebs edilib\n28.03.2015 / 11:01 xeber –\nOndan 1 ədəd avtomat və 10 qram heroin götürülüb\nBakıda kriminal avtoritet həbs edilib.\nSuraxanı rayon Polis İdarəsindən APA-ya verilən məlumata görə, həyata keçirilən əməliyyat tədbirləri nəticəsində Bakı şəhər sakini, 1975-ci il təvəllüdlü Samir Nuşirəvan oğlu Aslanov saxlanılıb. Ondan 1 ədəd avtomat və üzərindən 10 qram heroin aşkar edilərək götürülüb.\nPolisdən həmçinin bildirilib ki, S. Aslanov dəfələrlə məhkumluq həyata yaşayıb və onun kriminal aləmlə yaxın əlaqələri olub.\nS. Aslanov kriminal aləmdə “Dəli Samir” ləqəbi ilə tanınıb.


Zabit Səmədov azərbaycanlılarla çeçenlər arasında qalmaqala münasibət bildirdi | SuperSport\nƏsas səhifə Digər Zabit Səmədov azərbaycanlılarla çeçenlər arasında qalmaqala münasibət bildirdi\nAzərbaycanlı K-1 döyüşçüsü, dünya çempionu Zabit Səmədov Moskvada azərbaycanlılarla çeçenlər arasında baş verən qalmaqala münasibət bildirib.\nSupersport.Az xəbər verir ki, tanınmış kikboksçu sosial şəbəkədə bunu yazıb:\n“Bizim əcdadlarımızın keçdikləri yol Qafqaz xalqları üçün igidlik nümunəsidir. Bizə həmişə hörmət etməyi, eləcə də din qardaşlarımıza və Qafqazda ərazisində yaşayan qardaşlarımıza kömək etməyi öyrədiblər.\nBu gün biz Azərbaycan və Çeçen xalqları arasında ikitərəfli səmimi münasibətləri görürük, bu, bizim əcdadlarımızın münasibətlərinin nəsildən nəsilə davamıdır. Qürur hissi ilə deyə bilərəm ki, çeçenlər bizim qardaşlarımızdır və Çeçenistanda da mənim xalqım haqda eyni fikirləri səsləndirilir”.\nQeyd edək ki, ötən gün Rusiya paytaxtında yerləşən restoranlardan birində Azərbaycan və çeçenlər arasında bas vermiş mübahisə sonradan kütləvi dava-dalaşa səbəb olub.\nSamir Abbasov: “Şükürlər olsun ki, məğlub olmadıq”


Rusiya çökdükcə, ona bağlı hər kəs çökəcək-ARDNF kimi... » Altun.az\nAltun.az xəbər verir ki, bu barədə Qaynarinfo-ya iqtisadçı-ekspert Zamiq Şükürov qısa şərhində bilirib.\n"Azərbaycan Dövlət Neft Fondunun (ARDNF) səhmdarları sırasında olduğu Rusiyanın ən böyük banklarından biri olan VTB Bankın prezidenti Andrey Kostinin Amerikanın sanksiya siyahısına düşməsindən sonra bankın səhmləri "Mosbirja” da 10%-ə qədər ucuzlaşıb. VTB Bankın səhmlərinin ucuzlaşması nəticəsində ARDNF-in səhmlərin dəyərində bir gün ərzində 50 milyon ABŞ dolları həcmində itki olub. Rusiyada birjaların çökməsi fonunda bu itkilərin daha da artacağı qaçınılmazdır.\nMəlum olduğu kimi, ARDNF 2013-cü ildə Bank VTB-nin (Rusiya) səhmlərinin 2.95 faizini əldə edib. Səhmlərin dəyəri 500 milyon ABŞ dolları təşkil edib. ARDNF-in son bir neçə ildə VTB Bankdan əldə etdiyi dividendin həcmi 1,2 mld rubl (təqribən 25,3 milyon ABŞ dollar) təşkil edib", - deyə ekspert bildirib.\n“Fənərbaxça” iki legionerini qovdu 17 dek 2016, 19:49\nArvadını kirvəsi ilə tutdu, evdən qovdu, sonra... - Ağcabədidəki DƏHŞƏTİN ŞOK TƏFƏRRÜATI 22 iy 2017, 14:03\nGürcülər də Vətənlərini tərk edir - Rusiya xofu... 02 yan 2019, 13:45\nFransada silsilə PARTLAYIŞLAR 13 yan 2017, 19:33


Görkəmli bəstəkar Emin Sabitoğlunun 80 illiyi qeyd edilib\nDekabrın 1-də M.Maqomayev adına Azərbaycan Dövlət Filarmoniyasında görkəmli bəstəkar, Xalq artisti Emin Sabitoğlunun 80 illiyinə həsr olunan tədbir keçirilib.\nPrezident İlham Əliyevin Emin Sabitoğlunun 80 illik yubileyinin keçirilməsi haqqında imzaladığı müvafiq Sərəncama əsasən reallaşan tədbirdə respublikanın tanınmış elm, mədəniyyət və incəsənət xadimləri iştirak ediblər.\nGecədə Azərbaycan Bəstəkarlar İttifaqının sədri, Xalq artisti, AMEA-nın müxbir üzvü Firəngiz Əlizadə çıxış edərək görkəmli bəstəkarın həyat və yaradıcılığından danışıb. Bildirib ki, 600-dən artıq mahnının müəllifi olan bəstəkar 9 musiqili komediya və 40-dək filmə musiqi bəstələyib. “Dərələr”, “Bakı, sabahın xeyir”, “Uzaq yaşıl ada”, “Dağlar”, “İnsaf da yaxşı şeydir”, “Bu dənizin gözü yaşlı sənsiz” və digər onlarla mahnısı dinləyicilərinin qəlbini ram edərək böyük sevgi qazanıb.\nE.Sabitoğlunun milli kinolarımızın bəzəyi olan bəstələrindən söz açan Firəngiz Əlizadə deyib ki, onun kino yaradıcılığı 1962-ci ildə çəkilmiş “Dağlarda zavod” sənədli filmi ilə başlanır. Sonra “Bizim Cəbiş müəllim”, “Gün keçdi”, “Dədə Qorqud”, “Ad günü”, “İstintaq”, “Od içində”, “Ad günü”, “Qanlı zəmi”, “Bəyin oğurlanması”, “Təhminə”, “Həm ziyarət, həm ticarət” və digər filmlərə bəstələdiyi mahnılar onu xalqının yaddaşında əbədi olaraq heykəlləşdirib.\nBəstəkarın sənətinə böyük məhəbbətlə vurğunluğundan söz açan F.Əlizadə onun yaratdığı mükəmməl musiqi incilərinin bu sevgidən qaynaqlandığını söyləyib.


Edliməsi Günah Olan Şeylər-3 - 30 Апреля 2011 - wWw.TTIO.MoY.Su =>ADPU-Menecment ixtisasi\nBaşlıq » 2011 » Aprel » 30 » Edliməsi Günah Olan Şeylər-3\nEdliməsi Günah Olan Şeylər-3\nİnsan olaraq hər kəs günah işlədə bilər. Peyğəmbərlər xaric, heç kim günahsız deyil, yəni günah işləməkdən qorunmuş deyil.\n"İnsanoğlunun hamısı günah işlər. Günah işləyənlərin ən xeyirlisi isə (işlədikləri günaha peşman olub) tövbə edənlərdir." (İbn Macə, Zühd, 30)\nGörünür ki, Peyğəmbərimiz, insanın səhvsiz olmayacağını bildirir, insan, bilərək olsun yanılaraq olsun günah işləyə bilər. Bu mövzuda nə qədər vasvası davransa davransın heç səhvsiz və günahsız ola bilməz. Ancaq insanlar bir-birlərinə nisbətlə çox günahkar, az günahkar ola bilərlər.\nNə olursa olsun insan heç bir vaxt ümidsizliyə düşməməli, etdiyi səhvlərdən peşmanlıq duyaraq Allaha yönəlməli, ONdan əfv və hədiyyə diləməlidir. Çünki Allah Təala sonsuz mərhəmət sahibidir, səmimiliklə özünə tövbə edənlərin tövbələrini qəbul edər.\n"Allah, qullarından tövbəni qəbul edən, pislikləri bağışlayan və etdiklərinizi biləndir." (Şura, 25)\n"Onlar bir pislik etdiklərində ya da özlərinə zülm etdiklərində Allahı xatırlayıb günahlarından dərhal tövbə istiğfar edərlər. Onsuz da günahı Allahdan başqa kim bağışlaya bilər ki. Bir də onlar işlətdikləri pisliklərdə bilə-bilə israr etməzlər." (Al-i İmran, 135)\nHər nə surətlə olursa olsun işlədiyimiz günahlar üçün tövbə etməmizi Allah Təala əmr edir.\n"Ey möminlər, hamınız Allaha tövbə edin ki, fərah tapasınız." (Nur, 8)\n"Ey iman edənlər, bir daha (günaha) dönməyəcək tövbə ilə tövbə edin." (Təhrim, 8)\nPeyğəmbərimiz də bu mövzuda belə buyurur:\n"Ey insanlar, Allaha tövbə edin və ONdan bağışlama diləyin, mən gündə yüz dəfə tövbə edirəm." (Müslim, Zikr, 12)\nTövbənin lüğət mənası, dönməkdir. Dindəki mənası isə işlənən günaha peşman olub, bir daha işləməyəcəyinə dair Allaha söz vermək və ONdan üzr istəməkdir.\nTövbə, günahlardan ağlanılma yoludur. Çirklənən bədənimiz su ilə təmizləndiyi kimi günahla çirklənən mənəvi bünyəmiz də tövbə ilə ağlanar.\nAllah Təala, bir lütf olaraq, tövbə qapısını açıq saxlamışdır. Qul öz iradəsi ilə Allaha yönəldiyi və ONdan əfv və hədiyyə dilədiyi zaman Cənabı Haqq onun tövbəsini qəbul edər. Ancaq qul edəcəyi tövbəni son nəfəsinə qədər gecikdirməməli, səhvin dərhal arxasından tövbə etməlidir.\nHər nə qədər möminin son nəfəsindəki tövbəsinin məqbul olacağı ümid edilər isə də bu qədər əhəmiyyətli bir işi gecikdirmək doğru olmaz.\n"Allahın qəbul edəcəyi tövbə, ancaq bilmədən pislik edib də sonra tez tövbə edənlərin tövbəsidir; bax, Allah, bunların tövbəsini qəbul edər. Allah, hər şeyi biləndir, hikmət sahibidir. Yoxsa pislikləri edib edib də içlərindən birinə ölüm gəlincə, "Mən indi tövbə etdim" deyən və kafir olaraq ölənlər üçün (qəbul ediləcək) tövbə yoxdur. Onlar üçün ağrılı bir əzab hazırlanmışdır." (Nisa, 17-18)\nDemək ki can boğaza gəlmədən və hələ yaşamaqdan ümidini kəsmədən əvvəl küfrdən tövbə qəbul edilir. Lakin can vermə vəziyyətində həyata ümidi qalmamış olan kimsənin küfrdən tövbə edərək iman etməsi etibarlı deyil.\nLakin günahkar möminin son nəfəsdəki tövbəsi belə məqbuldur. Allahdan ümid kəsilməz.\nİnsanın işlədiyi günahlar iki qisimdir.\nBir qisimi, içki içmək kimi qul haqqı ilə marağı olmayıb, tək Allaha qarşı işlənmiş günahlardır.\nBu kimi günahlardan ediləcək tövbənin üsuluna uyğun edilmiş tövbə olması üçün üç şərtin yerinə yetirilməsi lazımdır.\na) Günahı tərk etmək,\nb) Etdiyinə peşman olmaq,\nc) Bir daha etməməyə qərar vermək.\nGünahı tərk etmədən edilmiş olan tövbə ilə yenə günaha peşman olmadan və eyni günahı bir daha işləməməyə qərar vermədən ediləcək tövbə, üsuluna uyğun edilmiş tövbə sayılmaz. Bu, içki içməkdə olan kimsənin, "Mən içkiyə tövbə etdim" deməsinə bənzər ki, belə tövbə olmaz.\nDigər bir qisimi də, oğurluq etmək və haqsız yerə adam öldürmək kimi insan haqqıyla əlaqədar olan günahlardır.\nBu kimi günahlardan tövbə etmənin, yuxardaki şərtlərə əlavədən bir şərti daha vardır ki, o da, haqq sahibinə haqqını vermək yaxud ondan halallıq almaqdır\nBax, işlənən günaha görə şərtlərinə uyğun gələrək edilən tövbə məqbul olar və Allah Təala, tövbə edəni bağışlayar, hədiyyələr, əmrinə uyğun gələrək tövbə etdiyi üçün də ondan razı olar.\n"Qulunun tövbəsindən ötəri Allah Təalanın sevinci, sizdən birinizin kimsəsiz səhrada dəvəsini itirib də təkrar tapdığındakı sevincindən daha çoxdur." (Buxari, Daavat, 4; Müslim, Tövbə, 1)\nKateqoriya: Din ve Muzakireler | Baxılıb: 824 | Elave eden: ANAR_PUSU | Reytinq: 0.0/0 | - Оценить - Отлично Хорошо Неплохо Плохо Ужасно


Əziz Əzizov cəlilabadlıları üsyana təhrik edir – Şok faktlar – Yenicag.Az\nAna Səhifə Banner Əziz Əzizov cəlilabadlıları üsyana təhrik edir – Şok faktlar\nƏziz Əzizov cəlilabadlıları üsyana təhrik edir – Şok faktlar\nYeni Çağ Media Qrupu – Aprel 09, 2016 - 11:59\nRayonda işsizlik yüksək həddə çatıb, əhali kredit borcu içindədir, icra başçısının zülmü isə baş alıb, gedir…\nSöhbət Cəlilabad rayonundan gedir. Əziz Əzizov-2006-cı ildə, ölkə başçısının əmri ilə Cəlilabad Rayon İcra Hakimiyyətinin başçısı vəzifəsinə təyin edilib. Düz 10 ildir Cəlilabadlıların qanını sovurmaqla məşğuldur.\nHaqqında əldə etdiyimiz məlumatlar bu iddiaları bir daha sübut etdi. Məlumatda bildirilir ki, Ə.Əzizov rayonda rüşvətxorluq, qanunsuzluq, vəzifəsindən suistifadə ilə məşğuldur. Hətta iş o yerə çatıb ki, şəxsi biznesi olan çörək zavodu onlarla ailənin çörəksiz qalmağına bais olub.\nİcra başçısının monopoliyası\nMəlumatlı mənbə bildirir ki, Əziz Əzizov rayonda bütün çörək sexlərinə əl qoyub. Beləki, başçı özünə şəxsi çörək zavodu açaraq, bütün sexlərdəki çörək istehsalını qadağan edib: “ Özümə çörək sexi açmışdım. İstər təmizliyi, istərsə də sənədləşməsi, hər şeyi qaydasında idi. Amma başçının əmri ilə sexə möhür vuruldu. Etiraz etmək istədim, sonra şərləyib həbs etdirdiyi adamlar gözümün qarşısına gəldi”.\nRayondakı bütün çörək istehsalı və satışı Ə.Əzizovun monopoliyasındadır. Hətta rayondakı təndirxanaları dağıtdırıb: “Təndirxana demir, özəl sex demir, hamısını bağlatdırır. Rayonda bir dənə də olsun təndir görə bilməzsiniz. Hamısı başçının göstərişi ilə sökülüb. Az qalır ki, evdə bişən çörəklərə də müdaxilə etsin. Hətta Cəlilabad azmış kimi, indi də ətraf rayonlara girişir. Belə görünür ki, tək rayonda deyil, ölkədəki çörək istehsalını və satışını monopoliyaya almaq istəyir”.\nMəlumatlı mənbə deyir ki, mövzu çörək olunca, icra başçısının gözü heç nə görmür. Hətta hakimiyyət nümayəndələrindən birinə məxsus çörək zavodundan gələn çörəklərin belə rayona girişinə qadağa qoyub: “Sumqayıtdan gətirilən çörəklərin rayona daxil edilməməsi üçün xüsusi qrup yaradıb. Halbuki, bunu etmək olduqca risklidir. Amma məsələ çörəkdirsə, başçı hər yola əl atır. Çörək sexi sahiblərini həbs etdirməklə hədələyir. Başçı burada özü üçün kiçik dövlət qurub, diktatorluqla məşğuldur. Düz 9 ildir bu əhalinin canın boğazına yığıb”.\n“Ziyarət kimi qorunur, körpə kimi baxılır”\nBaşçının çörək sexi tam gücündə işləyir. Əksər vaxt gecə Cəlilabadın mərkəzi zülmət qaranlığa qərq olanda, qaz kəsiləndə çörək sexində işıqlar yanır, qaz problemi yaşanmır. Hətta fövqəladə hal yaranıb qaz kəsilsə çörək sexinin anbarına doğranıb yığılan qiymətli ağacların odunları iş ahənginin pozulmasına imkan vermir. Bir sözlə çörək zavodunu gözləri kimi qoruyurlar.\nÜstü bəzək, altı…\nMənbə bildirir ki, Prezidentin Ehtiyat Fondundan ən çox vəsait ayrılan rayonlardan bəlkə də birincisi Cəlilabaddır. Ancaq bu vəsaitlər Əzizov tərəfindən necə xərclənirsə, kəndlər bir yana qalsın, hətta şəhərin mərkəzi belə simasını yaxşılığa doğru dəyişmir. İH-in binasına gələn küçə istisna olmaqla qalan yerlər, şəhərdaxili küçələr bərbad vəziyyətdədir.\nCəlilabad torpağı Bakıya daşınır\nGözdən pərdə asmaq üçün qismən abadlıq işləri aparılan yerlər var ki, onun da xərci icra başçısının xırda sahibkarlardan zorla aldığı töycü hesabına ödənilib: “Torpağının münbitliyinə görə Cəlilabad SSRİ dövründə 2-ci Ukrayna adlandırıldı. Bu gün də Cəlilabadın o münbit torpağı maşınlarla Bakıya daşınır. Torpağı belə satıb, gəlir əldə edir. Digər bölgələri öz torpağıyla yaşıllığa çevirən Cəlilabad şəhərinin mərkəzi səhranı xatırladır”.\n“Toyunuzu mənim restoranımda edin, yoxsa…”\nMənbə qeyd edir ki, rayonda villası olmasa da başçının aylıq gəlir gətirən obyektləri yetərincədir. Onlardan biri də “Tut bağı” adlanan yerdə tikdirdiyi şadlıq evidir. Qeyri-rəsmi göstərişə əsasən rayonda aşağı vəzifə daşıyan şəxs belə xeyir işini mütləq bu şadlıq evində keçirməlidir. Əks halda başçı anadan əmdiyimiz südü burnumuzdan gətirər”.\nMənbənin verdiyi digər məlumat isə olduqca maraqlıdır: “Müəllimlər, həkimlər, bir sözlə, büdcədən maliyyələşən təşkilatda çalışanları iməcilik adı ilə məcburi əməyə cəlb edilməsi hesabına da başçı qazanc əldə edir. Belə ki, onların gördüyü iş Kommunal Təsərrüfatı Birliyinin işi kimi qeydə alınaraq büdcədən çıxarılan vəsait mənimsənilir”.\nƏzizov onun rüşvətxorluğuna açıq şəkildə etiraz edən, yuxarı instansiyalara şikayət məktubu yazan rayon sakinlərini müxtəlif formada şantaj edərək, şər və böhtana məruz qoyur, məhkəmənin sədri Ə.Ələkbərovun əli ilə həbs etdirir.\nMənbə bildirir ki, Ə.Əzizov prezidentin siyasətinə kölgə salır: “Rayon sakinləri arasında çoxdan nüfuzunu itirmiş Əzizovun fəaliyyətinin yoxlanılması üçün aidiyyəti qurumlara, o cümlədən Hesablama Palatasına, Korrupsiyaya Qarşı Mübarizə İdarəsinə göstəriş verilsin və bu yoxlamaların nəticələrinə uyğun olaraq da qərar qəbul etsinlər. Yoxsa əhali bu gedişlə üsyan edəcək”.\nPrezidentin xəbərdarlığı və…\nPrezident İlham Əliyev dəfələrlə xəbərdarlıq edib, məmurlara əhalini incitməməklə bağlı göstəriş verib. Amma görünür Əziz Əzizov bunu unudur. Elə isə bird aha xatırlatmaq da ehtiyac var: “Məmurlar yaddan çıxarmamalıdırlar ki, onlar xalq üçün işləyirlər, onlar xalqın xidmətçiləridir. Dəfələrlə demişəm ki, mən birinci xidmətçiyəm. Xalqın birinci xidmətçisi prezident olmalıdır, çünki xalq bizə inanır, bizə bu missiyanı aparmağı həvalə edib, tapşırıb”.\nÖlkə başçısı deyib ki, əksər hallarda məmurlarla bağlı müsbət mənzərə müşahidə olunur:“ Etimadı doğrultmayan məmurlar bundan sonra da cəzalandırılacaqlar. Hər dəfə icra başçılarını işə təyin edərkən onlara öz sözümü deyirəm: Gedin, təmiz işləyin, xalqla bir yerdə olun, rüşvətxorluqla məşğul olmayın, dövlətə, müstəqilliyə sadiq olun. Budur mənim əsas tələblərim”.\nAmma nədənsə Əziz Əzizov prezidentin dediyini qulaqardı edir, ya da görməzdən gəlir. Öz diktatorluğuna son verməməyinin başqa adı yoxdur./ azerinfo.org


Adalet.az | KÜPƏ Adalet.az | KÜPƏ Adalet.az | Ədalət -\n19033 | 2014-09-13 01:12\nMüqəddəs kitabımız olan "Qurani-Kərim"də buyrulur ki, mən insana ağıl da verdim, tamah da. Mələklərə ağıl verdim, tamah vermədim, heyvanlara tamah verdim, ağıl vermədim. İndi görün Allah-Təala insana nə qədər varlıq bəxş edib. Əlbəttə, bu yer üzü, bu gözəllik insanlar üçündür. Amma biz insanlar nə edirik? Biz insanlar ağına-bozuna baxmadan hər şeyi mənimsəmək, yemək və axırına çıxmaq istəyirik.\nQəribə də olsa biz insanlarda heyvani hisslər daha güclüdür. Bəlkə də buna heyvani hisslər demək düzgün deyil. Çünki təbiətlə bağlı televiziya kanallarında göstərilən verilişlərə baxanda tüklərimiz biz-biz olur. Hər hansı vəhşi heyvan - aslan, pələng, bəbir, canavar, ayı ova çıxanda uzaqbaşı bir heyvan ovlayır. Qalan heyvanlar isə bir ailənin üzvü olaraq ovladıqları ceyranı, yaxud digər heyvanı xımır-xımır yeyirlər. Hətta onların yanında digər ceyranlar və heyvanlar gəzsə də başlarını qaldırıb baxmırlar və öz ovları ilə qidalanırlar.\nBu epizodu ona görə yada saldıq ki, Allah-Təala vəhşi heyvanlara ağıl verməyib, tamah verib. Ancaq onların tamahları insanlarınkından güclü deyil. Yəni hər hansı yırtıcı bayaq dediyimiz kimi, uzaqbaşı bir kəli, bir antilopu, bir ceyranı ovlayar. Qalanlarına isə dəyməz.\nBiz insanlar isə dünyanın var-dövlətini yığmaqdan, talamaqdan doymuruq. İnsanın nə qədər var-dövləti, maşını, mülkü, evi olar? Çox uzağa getməyək, öz məmləkətimizdə tamahı hər şeydən çox olan nə qədər desən insana rast gəlmək mümkündür. Onların bayaq dediyim kimi, çoxlu sayda var-dövlətləri, ev-eşikləri var, sağlıqlarına qismət, ancaq gözləri yenə doymur ki, doymur.\nBir vəzifəli tanışım vardı. Üç dəfə Məkkəni ziyarət edib hacı titulu qazanmışdı. Hər dəfə də ziyarətdən gələndən sonra əməli-saleh olmaq əvəzinə, ürəyi daha da daş kimi möhkəm idi. Bir dəfə mən yanında olanda imkansız bir adam qəbuluna gəldi. Hacı da sifətini turşudub gələn adama dedi:\n- Bu işin qiyməti min manatdır. Min manatdan bir manat da aşağı düşmək mümkün deyil.\nHəmin adam yazıq görkəm aldı və dilləndi:\n- Rəis, balalarının başına dönüm, onda gərək gedəm o pulu mən bankdan faizə götürüm. Olmaz ki, bir az aşağı düşəsən...\nRəisin sifətinə qeyri-adi bir görkəm hopdu, alnını turşudub yenidən səsləndi:\n- Sən nə təhər adamsan, ə?! Ağzımda sənə söz deyirəm, çərənləyirsən ki, bir az aşağı düş. Məgər mən özbaşınayam aşağı düşüm? Pulun yoxdu, get kimdən istəryirsən borc al, bunun mənə nə dəxli?!\nYazıq kişi kabinetdən necə çıxdısa onu deyə bilmərəm, bir onu bilirəm ki, həmin kişi havalı-havalı harasa getdi. Mən də özümü saxlaya bilməyib ərk elədiyim üçün həmin adamı danladım:\n- Üç dəfə müqəddəs yeri ziyarət edib hacı olmusan, amma ürəyində bir damla Allah sevgisi, Allah qorxusu yoxdu. O yazıq min manatı hardan tapıb versin? Bir də tapıb verdi, bəs balıq sümüyü kimi o pul boğazında ilişib qalmaz?\nHacı yenidən sifətini turşutdu və qaş-qabağını tökdü:\n- Sən də qəribə adamsan e, elə həmişə düzlükdən danışırsan. Dədən sənin varlı kişi olub, amma uzun illərdir işləyirsən bir eşşək araban da yoxdur, heç olmayacaq da. Bilirsən nə var, dost?! Nolsun ki, üç dəfə ziyarətgaha getmişəm, amma görünür mənim ziyarətim Allah-Təala tərəfindən qəbul olunmayıb. Əgər elə pulları almasam hər uşağa üçmərtəbəli villanı, bahalı maşınları, kommersiya strukturlarını necə əldə edərəm? Üstəlik də bir gün yuxarının pulunu verməsəm məni iti qovan kimi bu işdən qovarlar. Özüm də istəyirəm bəzən insaflı olum, kasıb-kusubdan pul almayım, amma bir azdan sonra şeytan ürəyimə girir və deyir ki, onun pulunu al!\n...İllər keçdi, bir gün hacının böyük oğlu avtomobil qəzasında dünyasını dəyişdi. İki oğlu narkotikə qurşandı. Dərdə dözməyən hacının da ürəyi partladı. Bu da var-dövlət, pul yığmağın sonu...\nAncaq kimə deyəsən, gözü var-dövlətdən, puldan doymayan adamlar istənilən qədərdir. Viktor Hüqonun gözəl bir kəlamı var: "Vicdan insanın Allahıdır". Əgər o insanın vicdanı yoxdursa, deməli Allahı da yoxdur. Və belə adamlardan heç vaxt insaf, mürvət, gözütoxluq gözləmək zəiflik əlamətidir. Belələrin bir məqsədi var: ancaq var-dövlətini artırmaq, küpələrin sayını çoxaltmaq! Kim halal yolla var-dövlət qazanırsa, halal xoşu olsun. Amma hamı yaxşı bilir ki, böyük əksəriyyət saysız-hesabsız evləri-eşikləri, maşınları, kommersiya mağazalarını halal yolla əldə etməyiblər. Özləri bilər, bizim kimlərisə ittiham etməyə haqqımız yoxdur. "Qurani-Kərim"də də buyrulur ki, kim nə edirsə ona görə də cavab verəcək. Lakin hərdən bir müəyyən işləri demək və yazmaq lazımdır. Bəlkə onların ürəyinə Allah sevgisi və Allah qorxusu düşər, əyri yoldan qayıdarlar. Çətin ki, onlar əyri yoldan düz yola qayıtsın.\nBir rəvayətlə yazımızı yekunlaşdırmaq istəyirik. Günlərin birində varlı bir kişi görür ki, yaxınlıqdakı köşkdə çəkməçi hər gün fıştırıq çalır və kefi kökdür. Bir dəfə də keçəndə həmin varlı adam çəkməçiyə deyir ki, görürəm kefin kökdü və həmişə də fışqırıq çalırsan. Can qardaş, gəl, sənə yarım küpə qızıl verim, sən də kasıblığın daşını at və kef elə! Kişi yarımçıq küpəni gətirib çəkməçinin işlədiyi yerə qoyur. Sabahı günü gəlib keçəndə fıştırıq səsi eşitmir. Bir gün belə, beş gün belə, bir aydan sonra varlı kişi yenidən çəkməçinin yanına gəlir və deyir:\n- Qardaş, qabaqlar hər gün fıştırıq çalıb kef edirdin, indi bir aydır sənin fıştırığının səsini eşitmirik. Xeyir ola belə edirsən?\nÇəkməçi bərk əsəbiləşir və dillənir:\n- A köpəyoğlu, bir aydır məni zibilə salmısan, nə gecəm var, nə də gündüzüm. Elə fikirləşirəm ki, bu yarımçıq küpənin başını necə doldurum? Ev-eşikdə yeyib-içdiyimiz zəhərə dönüb. Hər gün arvad mənimlə dalaşır ki, a kişi, nə durmusan tez ol küpənin başını qızılla doldur. Küpəni gətirib qoymuşam bura, götür küpəni də itil burdan, bir də gözüm səni görməsin...\n...Çəkməçinin çiynindən ağır yük götürülür, rəngi-rüfü açılır, yediyi-içdiyi canına yatır. Evdə də dava-dalaş olmur. Həmin gün çəkməçinin yenidən kefi ala buluddan nəm çəkir və başlayır yenidən fıştırıq çalmağa...\nABŞ-da növbəti dəfə “Corc Floyd hadisəsi” baş verib - VİDEO


Fədayə Laçın: 'Bilməzdim ki, 6 manatlıq açara görə…'\n"Mən 22 ildir sənətdəyəm. Ali təhsilliyəm. Amma həyatda heç vaxt bəxtim gətirməyib. Nə bir insan kimi, nə də bir qadın kimi xoşbəxt ola bilmişəm. Bu son hadisə də göstərdi ki, həqiqətən bəxtsiz, talehsiz insanam...", - müğənni Fədayə Məmmədovanın (Laçın) məhkəmədə son sözündəndir.\nİki dustağın, o cümlədən münasibətdə olduğu "Qoca" ləqəbli Etibar Məmmədovun Lənkərandan Bakı istintaq təcridxanasına qaytarılarkən qatardan qaçmasına görə həbs olunan Fədayə Laçın və daha 12 nəfərin məhkəməsi yekunlaşır. Dekabrın 3-də Bakı Ağır Cinayətlər Məhkəməsində təqsirləndirilən şəxslər son sözlərini deyiblər.\n"Silah, narkotik istəsəydi..."\nTəcridxanada savadsız, mədəniyyətsiz adamların arasındayam. Hiss edirəm ki, bu, mənə də pis təsir edir, bildiklərim də yadımdan çıxır. Bəziləri deyir, cəza çəkmək vecimə deyil. Amma mənim üçün bir saat da əhəmiyyətlidir.\nFədayə Laçın deyir ki, bir açara görə həbsxanaya düşəcəyi ağlına gəlməzdi: "Bir insanın kriminal aləmdən kimlərləsə tanışlığının, münasibətinin olması o demək deyil ki, o da cinayətkardır. Bilməzdim ki, bazarda satılan 6 manatlıq açara görə gəlib buralara düşəcəm. O, məndən odlu silah, soyuq silah, narkotik istəsəydi, bilərdim ki, bu cinayətdir, imtina edərdim. Amma açarın cinayət olduğunu bilmirdim. İndi kiməsə çörək verməyə də qorxuram. Fikirləşirəm ki, çörək yemək üçündür, amma yenə də qorxuram...".\nMəhkəmədən bağışlanmasını, azadlığa buraxılmasını xahiş edən müğənni bildirib ki, həbsdən çıxsa, Şəhidlər Xiyabanına gedib İlham və Fərizənin məzarı başında öz avazıyla "Yasin" oxumağı əhd edib.\n"Təcridxanada savadsız, mədəniyyətsiz adamların arasındayam. Hiss edirəm ki, bu, mənə də pis təsir edir, bildiklərim də yadımdan çıxır. Bəziləri deyir, cəza çəkmək vecimə deyil. Amma mənim üçün bir saat da əhəmiyyətlidir. Himayəmdə doqquz nəfərlik ailəm var. Mən vətənpərvər adam olmuşam, cəbhə bölgəsində, hərbi hissələrdə daim konsertlər vermişəm. Bu, reklam deyil, Vətəndə vətənsiz olan bir insanın içindən gələn hisslərdir...", – müğənni son sözünü yekunlaşdırıb.\nBu hadisəyə görə həbs olunan digər qadın Günay Atakişiyeva əməlindən peşman olduğunu söyləyib. Etibar Məmmədov qaçandan sonra onunla birlikdə taksidə Gürcüstana gedən və Ağstafa ərazisində həbs olunan Günay Atakişiyeva vərəm xəstəliyindən əziyyət çəkdiyini bildirib: "Hörmətli məhkəmə, sizdən mərhəmət gözləyirəm".\nTaksi sürücüsü Məhəmməd Hacıyev son sözündə bildirib ki, bir parça çörəyə görə işləyirdi, başına bu hadisə gəldi: "Mən də Azərbaycan vətəndaşıyam, Azərbaycan ordusunda - Ağdamın Yusifcanlı kəndində xidmət eləmişəm, Vətəni, analarımızı qorumuşam. Sonra fəhləlik elədim. Ağrılarıma görə fəhləlikdən taksi işinə keçdim. Taksi də Azərbaycanda bir iş deyil. Mən həmişə çörək üçün əziyyət çəkmişəm...".\nDigər təqsirləndirilən şəxslər dekabrın 10-da son sözlərini deyəcəklər.\nBu cinayət işi üzrə 13 nəfər həbs olunub. Onların arasında Penitensiar Xidmətin Konvoy taborunun komandiri polkovnik Bəhruz Abdullayev, qarovul rəisi Ceyhun Səmədov, onun müavinləri, müğənni Fədayə Laçın, qaçan dustaqlardan biri Əli Ağami də var.\n29 yaşlı Əli Ağami hadisədən üç gün sonra elə Şirvan şəhərində saxlanılıb. Etibar Məmmədov isə 10 gün sonra əməliyyat nəticəsində öldürülüb.


Rose Santana: bir fotoşəkil ilə açıq sahədəki çeşid, əkin və baxım şərhi - Həm də - 2021\nHeyranedici dərəcədə gözəl Santana gülü şəxsi sahənin, bağçanın və ya tərəvəz bağının əsas bəzəyi olacaqdır. Bu tip güllərin çiçəklənməsi yayın ilk günlərindən başlayır və son payızda bitir, bu da parlaq iri çiçəklərin gözləri uzun müddət sevindirməsinə və başqaları üçün yaxşı əhval-ruhiyyə yaratmasına imkan verir.\nÇiçək haqqında ümumi məlumat\nSantana, dırmaşan gül növünə aiddir, buna görə asanlıqla hər hansı bir bağ və ya tərəvəz bağının landşaft dizaynına uyğundur.\nSantana tırmanan gül kollarının hündürlüyü 3 metrə, eni isə 2 metrə çatır.\nMəxməri çiçəklər dərin tünd qırmızı rəngə malikdir.\nÇiçəyin budaqları çiçək dəstələri ilə örtülmüşdür. Bir dəstə 3-7 tumurcuqdan ibarətdir.\nAçılan çiçəklərin qoxusu incə və incədir.\nAçılmış qönçələr bir qab şəklindədir və diametri 12 sm-ə çatır.\nBitki davamlıdır, lakin qızılgülün isti bölgələrdə böyüməsi üstünlük təşkil edir.\nÇox günəş işığını sevir.\nGüclü yağışa yaxşı dözür. Yağışlardan sonra ləçəklərini tökmür, əksinə parlaq və doymuş bir rəngə çevrilir.\nÇiçəklənmələr budaqları tamamilə əhatə edir.\nÇeşid xəstəliklərə və zərərvericilərə qarşı davamlıdır və lazımi qayğı ilə bir mövsümdə iki dəfə çiçək açır.\nSantana gülünün köməyi ilə saytın cəlbedici guşələrini gizlədə və istənilən quruluşu gözəl bəzəyə bilərsiniz.\nSantana gülünün də, digər bitkilər kimi, öz üstünlükləri və mənfi cəhətləri var.\nÇox sayda çiçəklənmə.\nŞaxta və nəmə davamlıdır.\nKəsilmiş çiçəklər görünüşlərini uzun müddət qoruyur.\nYerdə sürətlə kök salmaq.\nÇiçəkləmə üçün daimi işıqlandırma lazım deyil, bu növün bir gülü kölgəli ərazilərdə çiçək açacaqdır\nMüxtəlif göbələk xəstəliklərinə qarşı müqavimət.\nZəif, incə aroma.\nSantananın əkilməsi üçün uyğun vaxt bahardır, aprel ayından may ayının ortalarına qədər. Əkin baharda nəticə vermədisə, sentyabrdan oktyabr ayının ortalarına qədər kol əkməlisiniz.\nBu növ güllərin əkilməsi üçün daimi hava dövranı olan yaxşı işıqlı bir sahə seçilir, lakin layihəsiz. Bir bağın və ya tərəvəz bağçasının cənub və ya cənub-qərb tərəfi yüngül bir yüksəlişə uyğun gəlir.\nVacibdir! Fidan sürətlə böyüməsini və gələcək dırmaşma dallarını nəzərə alaraq əkilir.\nFidanların hazırlanması və əkilməsi\nƏkin üçün fidan seçərkən aşağıdakı xüsusiyyətlərə diqqət yetirməlisiniz:\nBitki aşkar bir zərər göstərməməlidir.\nYaxşı inkişaf etmiş bir kök sistemi olan bir fidan daha sürətli və daha yaxşı kök atacaqdır.\nGənc bir fidanın bir neçə güclü tumurcuğu olmalıdır.\nAçıq yerə bir bitki əkmək prosesindən əvvəl, fidanları suda tutmaq, artıq yarpaqları çıxarmaq və kökləri antiseptiklə müalicə etdiyinizə əmin olmaq lazımdır. Bunun üçün mis sulfatın bir həlli (% 3) uyğundur.\nSonra humus və su əlavə olunduğu bir çuxur qazılır. Kök sistemi 30 sm-dən çox olmayan yerə basdırılmışdır. Əkin payızda baş verərsə, bu ölçünü 3-4 sm artırmaq və fidanın gövdəsini torpaqla təxminən 20 sm yuxarı qazmaq olar. Bu, gənc bitkinin qış donlarına rahat dözməsini təmin edəcəkdir.\nƏkindən sonra Santana əkilir. Bu hərəkət fidanın böyüməsini və inkişafını stimullaşdırır.\nSantana dırmaşmaq seçici bir bitkidir, amma yenə də bir az qayğıya ehtiyacı var.\nƏkin zamanı heç bir səhv edilməmişsə, kol lazımsız problemə və xüsusi qayğıya səbəb olmaz və baxımın bütün çətinlikləri bitki həyatının ilk ilində aradan qaldırılır.\nSantana tez-tez suvarma tələb etmir, buna görə həftədə bir dəfə bir vedrə su bu gülün tam inkişafı üçün kifayət edəcəkdir. İqlim şəraiti nəzərə alınmalıdır. Güclü bir leysan keçibsə, torpaq quruyana qədər suvarma təxirə salınmalıdır. Ancaq hava isti, quru olarsa, isti su günəşin yarpaqları və çiçəklərini yandırmaması üçün suvarma diqqətlə aparılır.\nSuyun və havanın kök sisteminə sərbəst nüfuz etməsi üçün gülün yerləşdiyi torpaq gevşetilməlidir. Buna görə torpağın gevşetilməsinə quru suvarma metodu deyilir.\nBitkinin həmişə yaxşı hiss etməsi üçün malçlamalı və ya daha sadə dillə desək, yonqarla qarışdırılmış torf kompostunu bitkinin ətrafındakı torpağa səpməlisiniz. Belə qayğı torpağın tərkibini əhəmiyyətli dərəcədə yaxşılaşdıracaq və yumşalma və suvarmağı azaldacaqdır. Malç bitkinin ətrafına baharda, gül qış yuxusundan yeni oyandığı zaman qoyulur və bu cür qidalanma təbəqəsi 10 sm-ə qədər çata bilər.\nHəyatın ilk ilində bitki əkərkən kifayət qədər gübrə varsa, ikinci ildən başlayaraq əlavə qidalanma tələb olunacaq. Yaz budamasından sonra mineral gübrələr, ammonium nitrat və ya sidik cövhəri faydalı olacaqdır.\n10 gün gözlədikdən sonra, köklərə əlavə qidalanma verəcək kompost əlavə olunur. Qönçələr əmələ gəlməyə başlayanda bitki toyuq və ya inək zibili şəklində təbii əlavələrlə döllənir.\nSentyabr ayında Santana gülü maye üzvi gübrələrlə bəslənir.\nVacibdir! Qışlama üçün bitki hazırlığı yalnız quru havalarda baş verir.\nSantananı qış dövrünə hazırlamaq üçün bəzi qayğı tələblərini yerinə yetirməlisiniz:\nYayın sonunda kolun altındakı torpağı boşaltmağa son qoyun.\nZavodun kirpiklərini dayaqlardan və qapaqlardan çıxarın, diqqətlə araşdırın. Zədələnmiş yarpaqları və budaqları çıxarın.\nQuru yarpaqları və ya ladin budaqlarını toplayın və üzərinə tırmanış kolunu diqqətlə yaydırın.\nŞiddətli donlarda yuxarıdan izolyasiya edin.\nQış isti və mülayimdirsə, gül üçün həddindən artıq izolyasiyaya ehtiyac yoxdur, sərtləşmə mərhələsindən keçəcək və daha güclü və sağlam olacaqdır. Əks təqdirdə, bitki həddindən artıq istixana təsirindən çürüyəcəkdir.\nSantana dırmaşmaq səriştəli saç kəsmə və budama tələb edir. Bu prosedur vaxtında aparılmazsa, kol çiçəklənmənin zərərinə yaşıl bir tac inkişaf etdirəcəkdir.\nQışa hazırlıq dövründə gülü budamaq, bütün köhnə tumurcuqları çıxarmaq və gənc, sürətlə inkişaf edən kirpikləri qısaltmaq lazımdır.\nSürətli və uzun çiçəklənmə səbəbindən, ömrünün üçüncü ilinin sonunda bitkinin əsas tumurcuqları zəifləyir, buna görə ən güclü və ən çiçəklənənlərini tərk edərək kəsilmələri lazımdır.\nBir gülün bahar budaması, qışda çürümüş qamçıların götürülməsini və gözəl bir bitki forması yaratmağı əhatə edir.\nRose Santana müxtəlif xəstəliklərə və zərərvericilərə qarşı davamlıdır. Ancaq toxunulmazlığı ilə belə, bitkinin sağlamlığını ciddi şəkildə izləməlisiniz.\nBir xəstəlik və ya zərərvericinin ilk əlamətləri:\nKöklər daimi baxışdan gizlənir və müxtəlif xəstəliklərə məruz qala bilər. Buna görə, bitkinin xarici bir ziyanı yoxdursa, ancaq solmağa başlayırsa, kökləri araşdırmaq lazımdır. Üzərində yumru tapılıbsa, çox güman ki, bu bakterial xərçəngdir. Konuslar çıxarılır və kök sistemi antiseptiklə müalicə olunur. Bir gül üçün mis sulfat kimi bir vasitə var.\nGülün yarpaqlarında qara ləkələr xəstəlik olduğunu xəbərdar edir. Bütün yoluxmuş yarpaqları bitkidən təmizləmək və kalium və fosfor ehtiva edən gübrələri üst paltarın içərisinə gətirmək lazımdır.\nPudra kalıbı özünü bitki bitkilərində və gövdəsində ağımtıl bir çiçək kimi göstərir və düzgün və ahəngdar inkişafına və böyüməsinə imkan vermir. Belə bir hücum müalicə edilmir, buna görə digər bitkilərə yoluxmamaq üçün xəstə gül saytdan çıxarılmalıdır. Pudralı küfün qarşısını almaq üçün hər baharda bütün bitkilərə mis sulfat məhlulu ilə püskürtmək məsləhətdir.\nBu gözəl bitkinin çoxalmasının ən yaxşı yolu şlamlardır.\nBaşlamaq üçün kolun yuxarı filialları araşdırılır və ən davamlıları seçilir. Sonra kəsmə özü kəsilir. Sürgünün yuxarı hissəsinin kəsik hissəsi düz və tumurcuqdan uzaq, alt hissəsi, əksinə, bir bucaq altında və tumurcuğa yaxın olmalıdır. Sapı bir qaz qabına əkilir və istixana effekti yaratmaq üçün banka və ya filmlə örtülür və torpaq nəmləndirilir.\nDaha əvvəl hazırlanmış və ilk tumurcuqları verən toxumların köməyi ilə bir tırmanma gülü də əkə bilərsiniz.\nAncaq təbəqə ilə çoxalma yazda həyata keçirilir. Bunun üçün bitkinin alt kirpikləri humus ilə yer üzünə səpilir, bolca suvarılır. Növbəti il, təbəqələr bitkidən kəsilir və müstəqil bir kol kimi əkilir.\nSantana tırmanış gülü bağ dizaynının ayrılmaz hissəsidir. Bu bitkidən çələnglər, tağlar, çəpərlər və parlaq, gözəl çardaklar yaradılır.\nBu kolun köməyi ilə cəlbedici olmayan binalar gözəl bir görünüş əldə edir və belə bir gül ilə iç-içə olan köhnə ağaclar, həyətyanı sahəni nağıl dünyasına çevirəcəkdir.\nAçılış xətasına ümumi baxış\nYaz və payız boyunca çiçək açan güllərin gözəl mənzərələrindən zövq almaq üçün əkərkən səhv etməməlisiniz ki, bu da bitkinin düzgün olmayan böyüməsinə və ya ölməsinə səbəb olacaqdır.\nGüllərin sağlam və güclü böyüməsi qaydaları:\nEniş zamanı yer xüsusi əhəmiyyət kəsb edir. Qızılgüllər istilik və işığı sevir, lakin güclü küləklərə dözə bilmir.\nNəmli və soyuq torpaqda Santananın kökləri öləcək.\nTorpaq neytral və yüngül olmalıdır, qum əlavə olunmalıdır.\nAğaclar dırmaşan gül üçün pis qonşulardır, həyat üçün lazım olan nəmi və vitaminləri götürürlər.\nBu sadə qaydalara riayət edərək, Santana tırmanış gülü bağçada və ya həyətdəki ən gözəl bitkiyə çevriləcəkdir.\nVideoya baxın: El Chombo - Dame Tu Cosita feat. Cutty Ranks Official Video Ultra Music (Iyun 2021).\nCopyright 2021 \_ Bağbanlar üçün bağçılıq haqqında \_ Gül Santana növünün təsviri, açıq sahəyə əkin və qulluq


Payızının vurğunu | Sia.az\nƏdəbiyyat - 19.09.2016 09:22 - Oxunma sayı: 6255\nOfelya Babayeva Payızının vurğunu,\nGah hamar, gah nahamvar,\nPayızdır. Duyğular kimi təbiət də neçə rəngə çalır. İçi tərpədən, ruhu titrədən qızıl-qırmızı payız Yer üzünü öz ağuşuna alıb. Payızlaşan təbiətin ilıq nəfəsində, küləyin əsimində, yağışın pıçıltısında, yarpaqların xallanıb üzülməsində, xəzəllərin təşvişində qəribə bir ahəng var.\nQulaqlarımda bir şeir səslənir. Misra – misra, söz – söz çırpınır bu boz dünyada və bir gözün giləsinə yığmaq istəyir bu boyda kainatı ağlı – qaralı, taleli – talesiz insanlarıyla birgə.\nYumub, açdım bircə an\nİtirdim bu həyatı.\nVə ya həmin şeirin başqa bəndində:\nDünən yoxdur, bu gün var,\nÖmür xəzri, gilavar,\nSabah varmı? Ya qismət,\nSabaha bir ömür var...\nBu həzin, kövrək misraların müəllifi gözəl şairə, Respublikanın Əməkdar müəllimi, “Şöhrət” ordenli, “Araz” Ali ədəbi mükafatı laureatı, “Sevil” Qadınlar Cəmiyyəti Sumqayıt şəhər təşkilatının sədri, hələ gənc yaşından məktəb direktoru,\nsonra Maarif müdiri işləmiş, sadalanan-sadalanmayan neçə-neçə titullar, mükafatlar sahibi, neçə-neçə kitablar müəllifi, bütün vəzifələrdən daha çox yuxarıda duran Ofelya Babayevadır.\nOfelya xanım uzun zamandır ki, Sumqayıtda yaşayıb yaradır. Hamı, hər kəs onu tanıyır və sevir. O da yaşadığı şəhərin sakinlərinin problemlərindən kənarda qalmır, qala bilmir. Bacardığı kimi onlara köməklik edir.\nCiddi, zəhmli baxışlarının arxasında həlim, kövrək bir ürək daşıyır bu xanım. Ürəkdən axıb gələn misraların arxasından bənövşə kimi boy verir o ürək. Hisslərini hayqırmadan, həzin-həzin pıçıldayır gecələrin kar qulağına. Gördüklərinə, duyduqlarına rəng verib köçürür ağ vərəqlərə. O kədərə, tənhalığa, ağrıya-acıya yaxa vermir, aciz qalıb gileylənmir. Kədər, nisgil qarşısında mətanətlə, cəsarətlə dayanan bu xanım Vətən, Ana, Övlad sevgisi qarşısında qadınlıqdan, analıqdan qaça bilmir. O, ülvi sevgiyə könüllü təslim olur. Əsl azərbaycanlı qadını kimi.\nO, narahatdır – ikiyə bölünmüş vətənin taleyi üçün, itirilən, əsir düşən torpaqlar üçün, vətəndaşlar üçün narahardır. Amma o, bunu heç vaxt pafosla, hay-küylə, çığırtı ilə demir. Sakit, pıçıltıyla və yanğıyla deyir...\nBəzən şeirlərində dünyaya meydan oxuyur: “Dünya, eşit məni...”, bəzən isə ağrılı-acılı günlərində Bakımıza üz tutub təsəlli verir, onu ovutmağa çalışır:\nAğlama, ağlama, hünərli Bakım,\nMənim əziz Bakım, kədərli Bakım,\nDolanım başına qəhərli Bakım,\nGüllələr sinəni edibdi gül-gül,\nBu dərdi çəkməklə qurtaran deyil.\nUilyam Folkner deyir: “Yazıçı həqiqəti yazmalıdır. Yalan – kitablara yol tapa bilər, amma heç vaxt əsl ədəbiyyat ola bilməz. Yalan – orduları hərəkətə gətirə bilər, bir xalqı aldadıb yolundan sapdıra bilər, hətta özünü “həyat” qələminə verə bilər, amma heç vaxt böyük ədəbiyyata çevrilə bilməz”. Saxtalıqdan çox uzaq, öz hissləri, öz yaşantıları, duyğularıdır çevirir sözə Ofelya xanımın. Söz – bu dünyada ilk iki insan olandan sonuncu iki insan qalana qədər mövcud olan Söz. Ən etibarlı dostdur söz, ən gözəl yoldaş – yol yoldaşı. “Yollar gözümdən keçir”, – deyir Ofelya xanım. Yollar gözündən keçib onu öz içinə aparır, öz dünyasına çəkir.\nOfelya xanım ədəbiyyata Azərbaycan məkanında qadın üçün söz deməyin heç də asan olmadığı bir zamanda gəldi. Bütün çətinliklərə sinə gərdi, yazdı-yaratdı. Azərbaycan qadınının SÖZ-ün meydanında da aciz olmadığını sınmaz inadıyla, əyilməz qətiyyəti ilə göstərdi. Və hər dəfə hisslərini, duyğularını sözə çevirdikcə, sözlə ünsiyyət qurub doğmalaşdıqca rahatlandı.\nOnu daha çox qadın problemləri düşündürür. Qadınlarımızın cəmiyyətdə üzləşdiyi çətinliklərin çözüm yolları, həlli onu Sumqayıtda “Sevil” Qadınlar Cəmiyyətini yaratmağa sövq etdi. O, ziyalı qadınları öz ətrafına topladı. Onlarla birlikdə Sumqayıt qadınlarının problemlərinin bir qismini həll etdi. Onlardan ana-bacı qayğısını əsirgəmədi. Hal-hazırda da Ofelya xanım bu müqəddəs missiyanı böyük uğurla davam etdirir.\nYenə də payızdır. Üstündən-başından tənhalıq yağır bu payızın. Ofelya xanımın şeirlərinin içindən bir qırmızı xətt kimi keçir bu tənhalıq – ruhunun tənhalığı. Və tənhalıqla yanaşı bu kiçik dünyadan çox, yuxarıda durub baxan bir baxış duyulur o şeirlərdən.\nO da payızda gəlib dünyaya. Yox, gəlməyib. Alın yazısı çəkib gətirib onu bu dünyaya. Bəlkə elə həyatın özünə də dərs vermək üçün gətirib bu dünyaya?..\nHələ bundan sonra neçə-neçə payız gələcək. Hər payız Ofelya xanımın yaşının üstünə yaş gətirəcək. O da neçə-neçə ilahi söz deyib, söz-söz çiçəkləyəcək.\nOfelya Babayevanı ad günü münasibəti ilə ürəkdən təbrik edir, ona uğurlar, ədəbiyyatda əbədi ömür arzulayıram!


Bu vərdişlər kişiləri ata olmaqdan məhrum edə bilər » Qadınla.Com - Qadınlar Birİncidir!\nTarix: 21-10-2019, 21:00\nQadinla.com kişilərdə sonsuzluğa təsir edən amillərlə tanış edr.\nHəyat tərzi böyük rol oynayır. Əgər həyat tərziniz sağlamlıqdan çox uzaqdırsa, atalıq şansları aşağı düşür. Fiziki fəaliyyətin olmaması, siqaret, artıq çəki, alkoqol, digər toksik və psixoaktiv maddələrin istifadəsi - bunların hamısı birlikdə və ayrı-ayrılıqda sonsuzluğa səbəb ola bilər.\nUşaq planlaması həftəsində spirtli içkilərdən imtina etmək lazımdır. Hətta həftədə bir dəfə alkoqol qəbul etsəniz də, həmin həftə içkidən uzaq durun. Sübut olub ki, həddən artıq alkoqol qəbulu spermatozidlər üçün zərərlidir.\nBuxar vannası da sperma sayına təsir edən amillərdəndir. Odur ki, uşaq planlaması ərəfəsində sauna istirahətinə fasilə vermək lazımdır, həmçinin avtomobil oturacağını qızdırmaq olmaz.\nYeri gəlmişkən, soyuqdəymə, qrip və ya 38 dərəcədən çox hərarət sperma sayına mənfi təsir edir.\nDonuz piyi sadəcə ürək və damarlara deyil, reproduktiv sistemə də zərərlidir: onun çox olması ilə spermanın hərəkətliliyini əhəmiyyətli dərəcədə azalır.\nOdur ki, yüksək xolesterinli yağlı heyvan məhsullarının istehlakını minimuma endirmək daha yaxşıdır. Bunlara yağlı pendir və ət, xama və bəzi xəmir xörəkləri daxildir.\nAlimlər deyirlər ki, bir neçə fincan qəhvə kişilərin həyatını yaxşıca poza bilər. Müqayisə üçün: qəhvə və kofeinli içkilərdən istifadə etməyənlərdə sperma hüceyrələrinin sayı 1 ml seminal maye üçün 50 milyondan artıqdır.\nGündə yarım litr qəhvə içənlərdə isə ata olmaq şansı aşağıdır - hər ml-ə 35 milyon spermatozoid düşür.\nNikotin spermatozoidlərin hərəkətliliyini əhəmiyyətli dərəcədə azaldır. Əgər ata olmağı planlaşdırırsınızsa, bu vərdişdən xilas olmaq lazımdır. Axı siqaret uşaqlarda respirator xəstəliklərinin inkişafı riskini artırır.\nBu bənddə hər şey çox sadədir, xroniki yuxusuzluq orqanizmdə stress hormonu kimi tanınan kortizolun səviyyəsini artırır. Bu hormonlar da öz növbəsində testosteron ifrazını "boğur".\nGecələr yemək vərdişi\nGecə yemək yeyən insanlarda nə baş verir? Onlar kökəlir. Yağ hüceyrələri estrogen hormonlarını ifraz etməyə başlayır, bu isə sperma istehsalında zəruri olan bir hormon - testosteronun sintezinə maneə yaradır.\nHeç yerim ağrımırsa, sağlamam\nKişilərdə cinsi yolla keçən xəstəliklərin çox vaxt simptomları hiss olunmur, amma müalicə edilməzsə, sağlamlığa ciddi ziyan vura, hətta sonsuzluğa gətirib çıxara bilər. Məsələn, xlamidioz kişilərin atalıq şansını üçdə bir faiz aşağaı salır, qonoreya isə yumurtalıqların iltihabına səbəb olur. Bu da nəticədə spermatozoid proseslərini pozur.\nGördüyünüz kimi, ata olmaq şansını artırmaq üçün həyat tərzinizi dəyişdirmək və pis vərdişlərdən qurtulmaq üçün bir az səy göstərməlisiniz.\nEn pisi alkoqol ve siqaretdi.Bunlar kisiler ucun zererlidi\n21 oktyabr 2019 21:44\nƏksəriyyəti yoldaşım da vardı iki uşağım oldu həmd olsun Aləmlərin Rəbbinə\nHər şey Allahın əlindədi Alan da Verəndə Rəbbimdə\nYenə məlumat üçün təşəkkür edirəm


Müharibədən sonra hərbi geyimi əyinindən çıxaran döyüşçülərin həyatlarında nə dəyişdi?\nBu yaxınlarda redaksiyamıza Azərbaycanın ərazi bütövlüyünün bərpa olunması uğrunda başlayan Vətən Müharibəsində iştirak edərək yaralanmış qazimizin adından yazı daxil olub.\nYeniavaz.com xəbər verir ki, qazi sözügedən yazıda əynindən hərbi geyimi çıxardığı andan etibarən yaşadıqlarını, özünün timsalında isə bütün döyüşçü yoldaşlarının düşüncələrini dilə gətirib:\n"Müharibənin bitməsindən artıq 3 aydan çox vaxt keçib. Çox hadisələr unudulub, hər şey arxada qalıb və həyat öz axarı ilə davam edir. Bəs görəsən müharibə iştirakçılarında vəziyyət necədir? Əslində tarix göstərir ki, müharibələr cəmiyyətə həmişə aqressiv insanlar "bəxş edir". Adətən snayperlər, killerlər, "bomjlar" və ya sadəcə əsəblərini cilovlaya bilməyib qatil olan insanlar müharibə iştirakçıları olur. Bunu onları pisləmək üçünmü deyirəm? Əsla! İlk növbədə mən də onlardan biriyəm çünki.\nBir çox ön cəbhədə döyüşlərdə iştirak etmiş insanlardan etdiyim sorğu sual nəticəsində belə qənaətə gəldim ki, problem təkcə məndə deyil, hamımızdadır. Bəs problem nədir? Və ya nədədir? Uyğunlaşa bilməməkdə. Bu problemdən çox da əziyyət çəkməyən yeganə kütlə müharibədən gəldikdən qısa müddət sonra işləyən insanlardır. Hansı ki, əksəriyyətində işə də uyğunlaşmaq çətin olub, amma hardasa başları qarışır deyə nisbətən uzaqlaşıblar gərginlikdən. Yəni problemin kökü həll olunmasa da iş onlarda "ağrıkəsici" effekti yaradır. "Shawshank redemption" adlı bir film var. Çox məşhur filmdir. Orada bir qatil qoca yaşında illər sonra azadlığa buraxılır və illərlə türmədə qaldıqdan sonra normal həyata uyğunlaşa bilmir. Ən sonda isə intihar edir. Üzülərək demək istəyirəm ki, müharibə, ön cəbhədə vuruşan, səngərlərdə düşmənlə çarpışan əsgərləri bu həyatdan qopardı. Orada olan qan, qışqırıq, partlayış, şəhid olan yoldaşlarımızın üzləri bizi həyatdan qoparmağı bacardı.\nYeri gəlmişkən mənə görə müharibənin ən çətin anları bu gün bir yerdə gülüb danışdığın döyüşçü yoldaşının cansız bədənini sabah əllərinlə daşımaq idi.\nMüharibədə nə baş verir?..\nMüharibədə əgər qalib gəlirsiz sə, siz əsl azadlığı qazanırsız, heç kim sizə heçnə demir. Ərazini azad etmiş və ya lazımi obyekti ələ keçirmisizsə, deməli oranın hakimi sizsiz. Bu əsrlərdir olan əsgər "mükafatı" dır. Azadlığın ən pik nöqtəsində həmişə anarxiya olur. Hansı ki, xoşbəxtlikdən bizdə belə olmadı. Döyüşlər vaxtı sanki vəhşiləşdiyimi hiss edirdim, ara-sıra oturub fikirləşirdim ki, qızğın atışmada olan mənlə sakit vaxt olan mən arasında böyük fərq var. Bəlkə də bu vəhşiliyin sayəsində evə salamat gəldim, amma formanı soyunduqdan sonra bir andaca sanki qəfəsə düşdüm. Saat 9-dan sonra bayıra çıxmaq olmaz, mütləq maska taxmalısan, sms götürməlisən və s. Bunların hamısı o qədər ani oldu ki, mən artıq özümdən qorxmağa başlamışdım. Özümü filmdəki "Hulk" kimi hiss edirdim, bilmirdim ki, nə vaxt o idarə edə bilmədiyim vəhşi ortaya çıxacaq. Bir müddət belə davam etdikdən sonra özümdə çoxdanın arzusunu məqsəd halına çevirib onun ardınca gedirəm və beləcə biraz başımı qarışdırmış oluram. Bu məqsədi tapana qədər isə həyat daha qəliz idi, hansı ki, bu yazı məhz elə məşğuliyyət tapa bilməyən, yaşamaq üçün məqsəd və maraq tapa biməyənlər haqqındadır. Çünki müharibə əksəriyyətimizi sanki vaakuma salıb. Necə olur? Niyə olur? Tam deyə bilmərəm amma artıq istiqamət tapmaq çox çətindir. Əgər bu yazını oxuyan şəxs yuxarıda dediklərimi yaşayan və dediyim problemlərdən əziyyət çəkən biridirsə, ona nacizanə məsləhətim odur ki, sakit otaqda oturun və düşünün. Düşünün, özünüz üçün istədiyiniz nəsə tapın və onun ardınca gedin. Qısası özünüzə qayğı göstərin, unutmayın ki, siz müharibə qalibisiz, siz güclüsünüz və siz hər şeyi bacararsız. Əgər bunu oxuyan döyüşü görməyən insandırsa, çalışın döyüşçülərə mümkün qədər hörmətlə yanaşasınız. Çünki kimlərinsə səriştəsiz işinə görə onsuz da çoxlarımız haqqımızı ala bilməmişik. Çalışın sevgiylə, qayğıyla, hörmətlə və anlayışla yanaşasınız. Unutmayın ki, qəzəbi, ancaq sevgi və qayğı məğlub edə bilər. Bu isə sizin bizə ən böyük qayğınız olacaq".